Οι Συνωμότες του Χάους by Panos Sakelis - Book - Read Online\nΑπό το πρώτο του βήμα γνωρίζεται με την Σάρα, μέλος μιας μυητικής ομάδας που όμως σαν κρυφό σκοπό είχε την παγκόσμια κυριαρχία με κάθε τρόπο. Μέλη μυστικών ομάδων, μάγοι και δολοφόνοι θα γίνουν πολύτιμοι σύμμαχοι και ορκισμένοι εχθροί σε αυτό το ιδιαίτερο ταξίδι με το πιο αναπάντεχο τέλος αφού όταν το ολοκληρώσει, θα διαπιστώσει έκπληκτος ότι όλη του η πορεία ήταν προδιαγεγραμμένη... από τον ίδιο.\nPublisher: Panos SakelisReleased: Jun 16, 2017ISBN: 1370909918Format: book\nΟι Συνωμότες του Χάους - Panos Sakelis\nΚΕΦΑΛΑΙΟ 1 : ΠΡΑΓΜΑΤΩΣΗ\nΤετάρτη 5 Μαΐου 2010 – 09:45\nΟ Ρικ, πάρκαρε την Mustang του στο υπόγειο και αλλάζοντας εντελώς τις μέχρι τότε συνήθειές του ανέβηκε από τον ανηφορικό δρόμο των αυτοκινήτων καταλήγοντας στο προαύλιο του κτιρίου που εργαζόταν. Προχώρησε με αργά βήματα και πήγε και κάθισε σ’ ένα παγκάκι. Στην άλλη άκρη καθόταν ήδη ένας νεαρός γύρω στα είκοσι και κάτι. Του έκαναν εντύπωση τόσο οι παλιές μπότες που φόραγε όσο και το μπρελόκ με τα κλειδιά του που ήταν αφημένο δίπλα του στο παγκάκι και που τα στόλιζε το σήμα με το όρθιο άλογο της Mustang.\n«Γαμώτο, ξέχασα τα τσιγάρα μου στο αυτοκίνητο» μουρμούρισε ο Ρικ.\nΟ νεαρός έβγαλε από την τσέπη του ένα κουτί με πουράκια και το έσπρωξε προς την μεριά του.\n«Ίδια μάρκα καπνίζουμε αλλά δώσε μου και φωτιά! Τον αναπτήρα μου τον άφησα κι’ αυτόν στο αυτοκίνητό μου» είπε στον νεαρό που έσπευσε να του δώσει το κουτάκι με τα σπίρτα που κράταγε.\nΟ Ρικ άναψε το πουράκι και του επέστρεψε τα σπίρτα.\n«Κράτησε τα, έχω κι’ άλλα κουτιά στην μηχανή» του είπε και του χαμογέλασε.\n«Στα νιάτα μου κι’ εγώ άναβα με σπίρτα» είπε ο Ρικ με μελαγχολία και συνέχισε, «είχα κι ένα παρόμοιο ζευγάρι με μπότες».\n«Εδώ εργάζεσαι;» τον ρώτησε ο νεαρός.\n«Εδώ ακόμη. Πρέπει να πάω μέσα» συμπλήρωσε και σηκώθηκε από το παγκάκι.\nΈκανε δύο βήματα και γύρισε πάλι προς την μεριά του νεαρού.\n«Εσύ τι κάνεις;»\n«Εγώ μόλις βγήκα έξω» του είπε εκείνος, πλησίασε την μηχανή του, την έβαλε μπροστά και χάθηκε.\nΤετάρτη 5 Μαΐου 2010 – 17:00\nΟ Ρικ, μόλις έφυγε η Βίκυ, κατευθύνθηκε στην κρεβατοκάμαρα κι’ έβγαλε απ’ το δωμάτιο-ντουλάπα μια μεγάλη βαλίτσα. Την άνοιξε πάνω στο κρεβάτι κι’ άρχισε να την γεμίζει. Εσώρουχα, κάλτσες, μερικά πουκάμισα, πολλά t-shirt, δύο τζιν και μερικά πουλόβερ. Έβαλε στο μικρό νεσεσέρ του δύο κολόνιες, βούρτσα για τα μαλλιά του και τα απαραίτητα για την υγιεινή των δοντιών του. Τα ξυριστικά τ’ άφησε εκτός.\n«Τέρμα το ξύρισμα και το κούρεμα» μονολόγησε.\nΕυτυχώς η βαλίτσα ήταν αρκετά μεγάλη οπότε χώρεσαν δύο ζευγάρια παπούτσια και το αγαπημένο του δερμάτινο τζάκετ. Την έκλεισε και την άφησε δίπλα στην εξώπορτα.\nΣτο σπίτι δεν υπήρχε γραφείο. Χρησιμοποιούσε όποτε χρειαζόταν το τραπέζι της κουζίνας που ήταν συνέχεια με το σαλόνι. Μάζεψε το λάπτοπ και τα χαρτιά που είχε απλωμένα και τα έβαλε σε μια κρεμαστή δερμάτινη τσάντα.\nΣήμερα θα περνούσε μόνος την βραδιά παρόλο που είχε τα γενέθλιά του. Πήρε την ταμπλέτα που είχε αγοράσει πρόσφατα και άραξε στον καναπέ. Άρχισε να σερφάρει στους χάρτες του Νόρφολκ. Έβλεπε τις διάφορες γειτονιές κι’ αναπολούσε τα παιδικά του χρόνια. Όταν κοίταξε το ρολόι ήταν ήδη εννέα. Ετοιμάστηκε και βγήκε να περπατήσει. Είκοσι χρόνια στην πόλη και ποτέ δεν είχε νοιώσει Νεοϋορκέζος.\nΤον συνεπήρε μια αίσθηση ελευθερίας. Πήρε μια βαθιά ανάσα και ξεκίνησε να περπατάει χωρίς βιασύνη με χαλαρό βήμα. Αποφάσισε να πάει για ένα ποτό στο Bar Nine. Ήταν περίπου στα δύο χιλιόμετρα απόσταση. Εκείνη την στιγμή του φάνηκε ότι περισσότερο αισθάνθηκε παρά άκουσε έναν υπόκωφο θόρυβο, σαν μια βαριά ανάσα που επαναλαμβανόταν με πολύ αργό ρυθμό. Γύρισε και κοίταξε τριγύρω. Κανένας και τίποτα δεν βρισκόταν κοντά του. Ο θόρυβος λες κι ερχόταν απ’ το έδαφος.\nΗ ανάσα της πόλης, σκέφτηκε κι’ αμέσως συμπλήρωσε, Ρικ μαζέψου και άσε τις μαλακίες!\nΜετά από λίγο έφτασε στο μπαράκι. Είχε καιρό να έρθει. Δεν ήταν απ’ τα αγαπημένα του στέκια αλλά ήθελε να βρεθεί κάπου που να μην τον γνώριζε κανένας, και το συγκεκριμένο μπαρ του το εξασφάλιζε. Κάθισε στην άκρη του πάγκου και παράγγειλε ένα διπλό ουίσκι. Ο μπάρμαν τον σερβίρισε αμίλητος· κατάλαβε ότι ο πελάτης ήθελε την ησυχία του.\nΟ Ρικ προσπάθησε να απομονωθεί και να μην ακούει τίποτα. Αυτό που τον απασχολούσε ασυνείδητα όλη την ημέρα ήταν κάτι που προσπαθούσε να βγάλει από μέσα του αλλά που δεν ήξερε το πως. Ίσως ο μόνος τρόπος για να το πετύχει ήταν μέσα από σιωπή που έπρεπε να επιβάλλει στο μυαλό του. Η μέθοδος αυτή είχε λειτουργήσει παλιά, αλλά χρειαζόταν να βρίσκεται σε περιοχή με λευκό θόρυβο και τότε συνέβαινε το εξής εκπληκτικό, γινόταν ένας συνδυασμός των θορύβων που στα αυτιά του κατέληγε σαν συγκεκριμένη πρόταση. Έμοιαζε σαν ο νους του να ήθελε να του μιλήσει και να διάλεγε λέξεις από σκόρπιες κουβέντες που ακούγονταν, που όμως αν τις έβαζες στην σωστή σειρά, αποκτούσαν νόημα. Σήμερα όμως δεν του έβγαινε. Ήξερε πως ήταν εκεί, αλλά παραπέρα τίποτα.\nΈκανε νόημα να πληρώσει. Ο μπάρμαν τον πλησίασε και του έδειξε τον τιμοκατάλογο που ήταν κρεμασμένος δίπλα στα μπουκάλια με τα ποτά. Έβγαλε ένα χαρτονόμισμα και του το έδωσε. Ο μπάρμαν έκανε να του δώσει τα ρέστα. Του έδειξε με νόημα να τα κρατήσει. Την στιγμή εκείνη του φάνηκε πως άκουσε τον μπάρμαν να του λέει: Πραγμάτωση . Ο Ρικ παραξενεύτηκε. Η λέξη αυτή τον παρέπεμπε στον Αποκρυφιστικό Κώδικα, ένα βιβλίο που παρόλο που είχε στα χέρια του εδώ και πέντε χρόνια, δεν είχε νοιώσει έτοιμος να τον απασχολήσει, πέρα από μια πρώτη ματιά που του είχε ρίξει πριν δύο χρόνια. Έκανε νόημα στον μπάρμαν ότι δεν άκουσε τι του είπε.\n«Ευχαριστώ, καλό σου βράδυ» του είπε καθαρά ο μπάρμαν μιλώντας πιο δυνατά και σκύβοντας προς το μέρος του.\nΉταν βέβαιος όμως γι’ αυτό που είχε ακούσει προηγουμένως, μια τόσο περίεργη λέξη που αποκλειόταν να είχε σχέση με το ευχαριστώ που ακολούθησε όταν ξαναέκανε την ερώτηση. Έκανε σήμα στο πρώτο ταξί που περνούσε και γύρισε σπίτι του. Άνοιξε την τηλεόραση μόνο για να την ξανακλείσει. Έκλεισε τα μάτια κι’ έφερε στο μυαλό του όλα όσα είχαν γίνει εκείνο το πρωινό.\nΤετάρτη 5 Μαΐου 2010 – 08:45\nΟ Ρικ Κινγκ την μέρα αυτή έκλεισε τα σαράντα πέντε του χρόνια. Είχε γεννηθεί το ‘65 στο Νόρφολκ, στην 36η οδό. Σήμερα έμενε σ’ ένα πανάκριβο διαμέρισμα στην Νέα Υόρκη, στον 68ο δρόμο, δυτικά του Σέντραλ Παρκ. Η βασική του απασχόληση ήταν τα χρηματιστηριακά σαν σύμβουλος επενδύσεων σε διάφορες εταιρείες.\nΨηλός, αδύνατος, καστανός, όχι ιδιαίτερα ωραίος άντρας αλλά ιδιαίτερα γοητευτικός με κάπως περίεργη γαμψή μύτη, που ξεχώριζε για την ιδιότυπη έκφραση που ήταν μόνιμα καρφωμένη στο πρόσωπό του, κάτι που κρατούσε μακριά αυτούς που δεν ήθελε να παραβιάζουν τον προσωπικό του χώρο.\nΠαρ’ όλες τις προσπάθειες διαφόρων γυναικών του κύκλου του εξακολουθούσε να είναι ανύπαντρος. Δεν είχε κάνει πολλούς δεσμούς αλλά παρόλα αυτά οι μακροχρόνιες σχέσεις του κατέληγαν σε ασυμφωνίες, κάτι που πια του είχε γίνει βίωμα. Ο λόγος γι’ αυτό βέβαια, αν και δύσκολα το παραδεχόταν ακόμη και στον εαυτό του, ήταν ότι τα ενδιαφέροντά του δεν ταίριαζαν καθόλου μ’ αυτό που έδειχνε.\nΑπό την φύση του μοναχικός, του άρεσε το διάβασμα και η καλή μουσική. Τα κινηματογραφικά έργα που λάτρευε ήταν αυτά της επιστημονικής φαντασίας και δεν υπήρχε αντίστοιχη σειρά στην τηλεόραση που να μην την παρακολουθούσε. Αντί όμως γι’ αυτό, ως επαγγελματίας χρηματιστής, έπρεπε να είναι παρών στα διάφορα γκαλά της πόλης, στις μεγάλες πρεμιέρες των θεατρικών παραστάσεων και γενικά σ’ όλα τα χάπενινγκ που κατά καιρούς ήταν καλεσμένος. Οι δημόσιες σχέσεις του έπρεπε να κρατιούνται ψηλά. Έτσι, δεν είχε χρόνο γι’ αυτά που τον ευχαριστούσαν.\nΜέχρι τώρα αυτήν την τόσο περίεργη ισορροπία την είχε καταφέρει. Ζώντας την ίδια ώρα μια άνετη και πλούσια ζωή, είχε μπορέσει μέσα στα είκοσι χρόνια που έκανε αυτήν την δουλειά να έχει πολλά χρήματα στην άκρη που του επέτρεπαν να ζήσει την υπόλοιπη ζωή του όχι μόνο χωρίς να εργάζεται αλλά και να μπορεί να κάνει ότι του περνούσε απ’ το μυαλό. Η φετινή χρονιά μάλιστα ήταν ιδιαίτερα ευνοϊκή μαζί του, μιας και έχοντας κλείσει τρεις πολύ δυνατές συγχωνεύσεις, είχε αυξήσει κατά πολύ τα λεφτά του. Τέτοιες εξελίξεις βέβαια στον κύκλο του γινόντουσαν μόνο όταν κάποιος είχε καταφέρει να φτάσει πολύ ψηλά στην ιεραρχία.\nΌμως πέντε χρόνια πριν είχε υποσχεθεί ότι η σημερινή ημερομηνία θα γινόταν σταθμός αλλαγής για την ζωή του, ημέρα που είχε αποφασίσει ότι θα ξεκινούσε την επόμενη φάση, μια φάση που την σχεδίαζε και την προετοίμαζε από τότε.\nΣτις εννέα το πρωί έχοντας ετοιμαστεί κάθισε για τον καφέ του. Ξεφύλλισε την εφημερίδα και μισή ώρα αργότερα βγήκε από το γκαράζ οδηγώντας την Mustang του. Δεν ήταν απλός φίλος αυτού του αυτοκινήτου. Για είκοσι χρόνια τώρα δεν είχε αγοράσει καμμιά άλλη μάρκα. Περίπου δεκαπέντε λεπτά μετά, πάρκαρε στο γκαράζ του κτιρίου που εργαζόταν.\nΑνέβηκε μέχρι το ισόγειο με τα πόδια, κάθισε για λίγο σ’ ένα παγκάκι και αφού συνομίλησε μ’ έναν νεαρό για λίγο, μπήκε στην είσοδο του κτιρίου και ανέβηκε με το ασανσέρ στον δέκατο όροφο. Προχώρησε στον μακρύ διάδρομο κι’ έφτασε στο γραφείο του, ένα από τα πιο προνομιακά γραφεία του ορόφου. Έξω ακριβώς από την πόρτα του βρισκόταν το γραφείο της γραμματέας του, της Βίκυ. Συνεργαζόντουσαν από την πρώτη στιγμή που το ανέβασμά του στην εταιρεία του επέτρεψε να έχει προσωπική γραμματέα, κοντά δέκα χρόνια τώρα.\n«Καλημέρα Ρικ» του απάντησε μ’ ένα χαμόγελο και τον ακολούθησε στο γραφείο του με μια αχνιστή κούπα καφέ. Τον πλησίασε και τον φίλησε στο μάγουλο. «Να ζήσεις» του ευχήθηκε.\n«Σ’ ευχαριστώ. Έχουμε τίποτα το ιδιαίτερο για σήμερα;»\n«Ρωτάς για κάτι το συγκεκριμένο;»\n«Τα συνηθισμένα, αν και έχω την αίσθηση ότι έχει πέσει πολύ η δουλειά».\nΗ Βίκυ χαμογέλασε και βγήκε απ’ το γραφείο. Ύστερα από δέκα χρόνια συνεργασίας, όταν ήταν μόνοι τους μιλάγανε με διαφορετικό τρόπο. Είχαν περίπου την ίδια ηλικία. Ήξερε τον άντρα και τα παιδιά της και σ’ αρκετές γιορτές τον καλούσαν στο σπίτι τους. Την ένοιωθε πια φίλη του. Τότε που την είχε πρωτογνωρίσει, ήταν μια αρκετά ωραία γυναίκα και μάλλον κατά λάθος δεν είχαν μπλεχτεί σε περιπέτειες. Η εγκυμοσύνη και η έγγαμη ζωή την είχαν αλλάξει· είχε βάλει αρκετά κιλά αλλά εξακολουθούσε να κρατιέται καλά. Ανήκε στις ζουμερές γυναίκες, με πλούσιο στήθος, ψηλή, με βαμμένα ξανθά μαλλιά. Το ντύσιμό της ήταν εντελώς ιδιότυπο. Ακολουθούσε τις φάσεις της σελήνης, την μια γινόταν μια σέξι γκόμενα και την άλλη μια συντηρητική γραμματέας.\nΗ μέρα συνέχισε να κυλάει χωρίς εκπλήξεις. Ασχολήθηκε με το προσωπικό του αρχείο, πήρε αντίγραφα από το σύνολο των εγγράφων του και τα φόρτωσε στο προσωπικό του λάπτοπ. Ό,τι αφορούσε προσωπικά τον ίδιο φρόντισε να σβηστεί από τους εταιρικούς υπολογιστές αν και ήταν σίγουρος ότι η πολιτική της εταιρίας ήταν να παίρνονται αντίγραφα ασφαλείας σε τακτές ημερομηνίες. Αυτό βέβαια δεν τον ένοιαζε γιατί ποτέ δεν είχε τίποτα να κρύψει. Τα πολύ προσωπικά του θέματα τα χειριζόταν από το σπίτι του και τα τηλέφωνα και οι διευθύνσεις των φίλων του ήταν αποθηκευμένα εκτός των άλλων και στο κινητό του τηλέφωνο.\nΌταν τελείωσε την εκκαθάριση του αρχείου του, έγραψε την επιστολή παραίτησή του και την έστειλε στον προσωπάρχη. Επικαλέστηκε προσωπικούς λόγους, του θύμισε ότι τον είχε ενημερώσει και προφορικά ασχέτως αν εκείνος δεν τον είχε πιστέψει και ζήτησε την άμεση αποδέσμευσή του. Είχε φροντίσει να μην έχει εκείνη την περίοδο καμία ανοικτή υπόθεση.\nΗ Βίκυ βλέποντας στην οθόνη της την επιστολή του, δεν πίστευε στα μάτια της. Μπούκαρε στο γραφείο του σε αλλόφρονα κατάσταση και τον ρώτησε μ’ απόγνωση: «Σου έκαναν αλλού καλύτερη πρόταση;»\n«Όχι Βίκυ, δεν υπάρχει καμία πρόταση. Είχα υποσχεθεί στον εαυτό μου στα σημερινά γενέθλιά μου να σταματήσω να δουλεύω. Σήμερα ακολουθώ εκείνη την απόφαση αν και θα έλεγα ψέματα αν σου έλεγα ότι δεν θα κάνω τίποτα» της απάντησε χαμογελώντας και κλείνοντάς της το μάτι.\n«Και πως θα ζήσεις; Να σε ρωτήσω όμως καλύτερα το άλλο, εγώ θα βρω εύκολα δουλειά στην ηλικία μου;»\n«Τόσα χρόνια εσύ κάνεις όλη την λάτρα και εγώ μαζεύω το χρήμα. Τι φοβάσαι;»\n«Ρικ σταμάτα να με κοροϊδεύεις. Δεν καταλαβαίνεις πως έχω οικονομικό πρόβλημα; Για μένα η δουλειά είναι για την επιβίωση!»\n«Χαλάρωσε Βίκυ και μην φοβάσαι. Αύριο μαζεύεις τα πράγματά σου και την Δευτέρα χτυπάς κάρτα στο καινούργιο σου γραφείο. Θυμάσαι την εξαγορά της εταιρείας Διεθνών Επενδύσεων; Αυτός που την είχε εξαγοράσει ήμουν εγώ. Δεν θα είναι σ’ αυτή την πιάτσα αλλά έχω φροντίσει οι καινούργιοι πελάτες μας να μην ανήκουν σ’ αυτούς που τους νοιάζουν τα ακριβά γραφεία αλλά τα αποτελέσματα της δουλειάς».\n«Δεν καταλαβαίνω. Αφού είπες πως σταματάς να δουλεύεις».\n«Μόνο το ότι είσαι συγχυσμένη σε δικαιολογεί. Άλλη φορά δεν θα χρειαζόταν να σου εξηγήσω. Κορίτσι μου, η εταιρεία που σου είπα ανοίγει υποκατάστημα εδώ, που σημαίνει πως θα το τρέξεις εσύ. Εμένα θα μ’ ακούς μόνο απ’ το τηλέφωνο. Σ’ αυτό εστιάζεται και τ’ ότι σταματάω να δουλεύω».\nΟ Ρικ κάτι πήγε να πει αλλά δεν πρόλαβε να τελειώσει τα λόγια του. Ο προσωπάρχης τον ζήτησε στο γραφείο του. Σηκώθηκε από την πολυθρόνα του, πλησίασε την παγωμένη Βίκυ, της έδωσε ένα φιλί και βγήκε στον διάδρομο. Όταν ένα τέταρτο μετά ξαναγύρισε την βρήκε στην ίδια στάση.\n«Είπα στον προσωπάρχη ότι παραιτείσαι κι’ εσύ. Πιστεύω να μην έκανα λάθος εκτίμηση».\n«Θα τα καταφέρουμε;» τον ρώτησε με αγωνία.\n«Και τι σκας; Το υποκατάστημα δεν πρόκειται να κλείσει. Πάντως να ξέρεις σου έχω εμπιστοσύνη, θα τα καταφέρεις. Το μόνο που θέλω σαν έξτρα χάρη είναι να φροντίσεις μια μικρή μετακόμιση. Έχω αγοράσει όλο το κτίριο. Μην φανταστείς τίποτα μεγάλο, ένα παλιό τριώροφο με δύο μικρά διαμερίσματα στο ισόγειο και δύο πατώματα ακόμα. Στο ισόγειο το ένα διαμέρισμα θα γίνει το γραφείο μας και το άλλο ο ξενώνας. Ο επάνω όροφος θα γίνει το καινούργιο μου σπίτι.»\n«Ρικ, σύνελθε. Θες να με τρελάνεις;»\n«Δεν είναι απ’ αυτά τα κτίρια με τα μοντέρνα γραφεία, είναι απ’ τα άλλα, τα παλιομοδίτικα. Όσο για μένα δεν σκοπεύω να μείνω αυτό το διάστημα στην Νέα Υόρκη. Και σε παρακαλώ, μην προσπαθείς να μου χαλάσεις την διάθεση. Δεν ξέρεις τι ωραία αισθάνομαι που μπορώ να κάνω ότι μου κατέβει χωρίς να σκάω για τίποτα».\n«Είπες πως δεν θα καθίσεις στην Νέα Υόρκη;»\n«Αυτό είπα. Λέω να κατέβω στο Νόρφολκ να δω την μάνα μου».\n«Αλήθεια, τόσα χρόνια που κάνουμε παρέα δεν τόλμησα να σε ρωτήσω για το πώς και δεν την έφερες εδώ».\n«Ούτε αυτή ήθελε να έρθει, αλλά ούτε κι’ εγώ την ήθελα».\n«Ναι αλλά εκεί κάτω ζει μόνη της. Ο πατέρας σου έχει πεθάνει εδώ και χρόνια».\n«Έχει τις φίλες της και τους γείτονες της. Μια χαρά περνάει».\n«Τέλος πάντων, θα καθίσεις εκεί ή θ’ αρχίσεις τα ταξίδια;»\n«Με ξέρεις απ’ αυτούς που κάθονται;» της απάντησε σιβυλλικά.\nΗ Βίκυ έκανε να φύγει για το γραφείο της όταν ξαναγύρισε και τον ρώτησε σαν κάτι άλλο να πέρασε από το μυαλό της.\nΗ ερώτησή της έκρυβε μια περίεργη ανησυχία που ο Ρικ κατάφερε αμέσως να αποκρυπτογραφήσει. Ξέσπασε σε γέλια. «Ρωτάς για την υγεία μου; Καλύτερα δεν γίνεται».\n«Ρε άει στο διάβολο· μου κόπηκε προς στιγμή η ανάσα».\n«Μια που ξαναγύρισες και πριν φύγεις άκου κι’ αυτό. Είμαστε μαζί δέκα χρόνια. Μετά την μάνα μου είσαι το πιο κοντινό μου πλάσμα. Ξέρω τον άντρα σου, τα παιδιά σου, ξέρω την οικογένειά σου. Δεν σε κράτησα κοντά μου για τα ωραία σου μάτια, όχι ότι δεν έχεις, αλλά γιατί είσαι καλός άνθρωπος» της είπε σοβαρά ο Ρικ.\n«Κόψε τις σάλτσες και έλα στο προκείμενο» τον διέκοψε η Βίκυ που τον γνώριζε πολύ καλά και καταλάβαινε ότι ήταν εισαγωγή για κάτι άλλο.\n«Σ’ έχω βάλει αντίκλητο στους λογαριασμούς μου».\n«Γιατί δεν με ρώτησες αν ήθελα και πότε σκόπευες να μου το πεις;»\n«Σκόπευα να στο πω σήμερα και σήμερα στο λέω. Τώρα αν ήθελες ή δεν ήθελες, λίγο με απασχολούσε και λίγο με απασχολεί».\n«Ρε όμορφε, δεν ήξερα ότι είσαι τόσο εγωιστής!» είπε ειρωνικά.\n«Βικάκι, δεν υπάρχει άλλη. Ή εσύ θα ήσουνα ή κανένας. Αν μου συμβεί τίποτα, υπάρχουν οδηγίες. Εάν δεν μου συμβεί, υπάρχει ένας μικρός λογαριασμός που μπορείς να τον χρησιμοποιήσεις. Ξέρω ότι μόνο σ’ ανάγκη θα κάνεις κάτι τέτοιο αλλά δεν θα είμαι συνέχεια κοντά να ξέρω τι τρέχει, οπότε ναι, και για σένα. Και όπως σου είπα, είναι μικρός ο λογαριασμός».\n«Είσαι σίγουρος ότι είσαι καλά;» τον ξαναρώτησε.\n«Αυτό το είπαμε, μην ξαναλέμε τα ίδια. Και μην φανταστείς ότι είμαι τόσο ανιδιοτελής. Αν μου συμβεί τίποτα αφήνω και μια μάνα».\nΜέχρι να βγει η Βίκυ από το γραφείο, δύο κοπέλες από το αρχείο είχαν φτάσει και μάζευαν τους φακέλους. Το σύστημα διαχείρισης που κρατούσαν στην εταιρεία επέτρεπε να μπορούν να διαβιβάζονται απ’ το ένα στέλεχος στο άλλο οι φάκελοι των υποθέσεων χωρίς να δημιουργούνται προβλήματα στους πελάτες. Οι υποθέσεις του Ρικ θα μοιραζόντουσαν σ’ άλλους χειριστές ώστε να φανεί σαν να πρόκειται γι’ αναβάθμιση. Ο γενικός διευθυντής είχε δώσει γι’ αυτό σαφείς εντολές.\nΣε λιγότερο από τρεις ώρες όλα έδειχναν ότι είχαν πάρει τον δρόμο τους. Όλη η χαρτούρα είχε φύγει, τα προσωπικά αντικείμενα της Βίκυ ήταν σε ένα μεγάλο χαρτόκουτο έτοιμα για να τα πάρει μαζί της και το όνομα το Ρικ είχε σχεδόν εξαφανιστεί από τους διάφορους καταλόγους της εταιρείας. Οι άλλες γραμματείς δεν ήξεραν τι να υποθέσουν. Η πληροφορία για το καινούργιο γραφείο ήταν εφτασφράγιστο μυστικό.\nΛίγο πριν φύγουν το απόγευμα, ο Ρικ ζήτησε να της μιλήσει.\n«Βίκυ, μπορείς να έρθεις μαζί μου μέχρι το σπίτι; Θέλω να σου δείξω τι κρατάς και τι πετάς και να πάρεις και την Mustang. Την Δευτέρα που θα πας στο γραφείο, άφησέ την εκεί. Μπορείς;»\n«Μόνο αν την οδηγώ στο ενδιάμεσο» του είπε χαμογελώντας.\n«Κάνε ό,τι θέλεις. Την έχω μεταβιβάσει στην καινούργια εταιρεία. Όταν είσαι έτοιμη πες μου».\n«Όποτε θέλεις φεύγουμε, εγώ αύριο θα ξανάρθω. Τα κορίτσια θέλουν κέρασμα και δεν το γλυτώνω με τίποτα».\nΣτις τέσσερις και μισή ο Ρικ πάρκαρε το αυτοκίνητο στο υπόγειο γκαράζ του διαμερίσματός του. Η Βίκυ ήταν περίεργη να δει πιο καλά αυτό που της είχε ζητήσει να κάνει και που μπορεί να κατέληγε στο να κράταγε ό,τι της έκανε ιδιαίτερη εντύπωση».\n«Τόσο ωραίο σπίτι!» σιγοψιθύρισε.\n«Τι μουρμουράς πάλι; Λοιπόν, εγώ θα πάρω μαζί μου την βαλίτσα που έχω δίπλα στην πόρτα. Ο θυρωρός έχει δικά του κλειδιά. Απλά φρόντισε να είναι άδειο όταν του το παραδώσεις».\n«Με την δικιά σου τι γίνεται;» τον ρώτησε τάχα αδιάφορα.\n«Η δικιά μου είναι εδώ κι’ ένα μήνα με τον δικό της. Ήθελε οικογένεια και παιδιά κάτι που για μένα είναι απαγορευτικό. Οπότε μόνο κάτι λίγοι φίλοι έχουν ξεμείνει που μεταξύ μας δεν νομίζω πως θα τους λείψω».\n«Μην το λες. Σ’ όλους μας θα λείψεις. Πότε φεύγεις για κάτω;»\n«Αύριο μεσημέρι» της είπε και της έστειλε ένα φιλί την ώρα που εκείνη άνοιγε την πόρτα για να φύγει.\n«Αν αλλάξεις τηλέφωνο μην ξεχάσεις να με ενημερώσεις» του είπε φεύγοντας.\nΤετάρτη 5 Μαΐου 2010 – 23:17\nΜπήκε στο σπίτι του μ’ ευχάριστη διάθεση. Ξάπλωσε και σχεδόν αμέσως αποκοιμήθηκε. Θα είχαν περάσει δύο ώρες όταν πετάχτηκε εξ αιτίας ενός παράξενου ονείρου.\nΉταν, λέει, ένας γέρος που, καθισμένος οκλαδόν και φορώντας κάτι σαν ράσο, του έλεγε: Στην γη θα βρεις τον ουρανό, μόνο που βρίσκεται σε κείνα τα κομμάτια που τον εκπροσωπούν, αλλά και στον ουρανό θα βρεις την γη πάλι στα κομμάτια εκείνα που την εκπροσωπούν. Το όνομα του γρίφου είναι Η Πραγμάτωση .\nΜετά απ’ αυτό άργησε να ξανακοιμηθεί. Όταν τελικά τα κατάφερε είδε ακόμη πιο περίεργα όνειρα. Είδε πως πετούσε στον ουρανό αλλά και πως τρύπωνε στα έγκατα της γης σαν πλάσμα που δεν είχε καθόλου σώμα.\nΤο πρωί σηκώθηκε κουρασμένος λες και όλο το βράδυ έτρεχε. Ξεκίνησε να μαζεύει και τα τελευταία πράγματά που θα έπαιρνε μαζί του. Το χαρακτηριστικό σφύριγμα της καφετιέρας του θύμισε πως δεν είχε πάρει ακόμη τον πρωινό του καφέ. Τα παράτησε όλα στη μέση και πήγε στην κουζίνα. Έβαλε μια κούπα και κάθισε στο τραπέζι ανάβοντας ένα πουράκι. Ήταν μια αδυναμία που δεν ήθελε με τίποτα να σταματήσει. Κοίταξε το ρολόι στο τοίχο της κουζίνας. Είχε πάει κιόλας δέκα.\nΈπινε καφέ και κάπνιζε όταν το κινητό του χτύπησε. Έκανε έναν ήχο που είχε πολύ καιρό ν’ ακουστεί.\nΣτην ώρα του, σκέφτηκε χαμογελώντας. Σήκωσε το τηλέφωνο χωρίς να μιλάει. Από την άλλη άκρη ακούστηκε ένα γέλιο.\n«Ρικ, κόψε την πλάκα. Ξέρω ότι είσαι μόνος σου οπότε μην το παίζεις Τζέιμς Μποντ. Τι θα γίνει;»\n«Που βρίσκεσαι και πότε λες να τα πούμε από κοντά;» έσπασε ο Ρικ την σιωπή του.\n«Είμαι στη Γενεύη. Σε μια βδομάδα τελειώνω. Εσύ πότε θέλεις να βρεθούμε;»\n«Κατεβαίνω στην μάνα μου και λέω αφού δεν βιαζόμαστε ιδιαίτερα να τα πούμε τέλος καλοκαιριού».\n«Ο γέρος είναι κι’ αυτός στο Νόρφολκ. Έχε το νου σου γιατί μπορεί να χρειαστεί να φύγεις στο ξαφνικό».\n«Εντάξει. Φρόντισε μόνο να μην με ενημερώσεις την τελευταία στιγμή».\n«Τώρα κατέβηκε στην κόρη του, οπότε μάλλον για τέλος Αυγούστου τον βλέπω. Εγώ τελειώνοντας από Ευρώπη, γυρνάω πίσω. Καλή σου μέρα Ρικ, πάω για ύπνο».\n«Στις τέσσερις το πρωί;»\nΤο τηλέφωνο έκλεισε πριν ο Ρικ ακούσει την απάντηση. Κάλεσε ένα ταξί και ζήτησε να τον πάει στο αεροδρόμιο του Νιούαρκ. Η πτήση του έφευγε σε μια ώρα. Προλάβαινε να πιει έναν ακόμη καφέ.\nΠέμπτη 17 Μαρτίου, 2005 – 19:00 (Πριν πέντε χρόνια)\nΤο ταξίδι στο Λονδίνο ήταν ένα ταξίδι αστραπή. Μια επενδυτική ομάδα ήθελε συμβουλές κι ο διευθυντής έστειλε αυτόν. Στο ξενοδοχείο έφτασε αργά το βράδυ. Το ραντεβού με τους επιχειρηματίες είχε προγραμματιστεί για το απόγευμα της επόμενης ημέρας. Ο Ρικ πάντα έτσι έκανε. Δεν ήθελε ποτέ ν’ αντιμετωπίζει τις προκλήσεις κουρασμένος από ένα μακρινό ταξίδι. Το πρωινό της επόμενης ημέρας θα ήταν μια καλή ευκαιρία για μια βόλτα.\nΞύπνησε σχετικά αργά και ίσα που πρόλαβε το πρωινό στην τραπεζαρία. Περπάτησε στη συνέχεια την απόσταση από το ξενοδοχείο μέχρι την κάθοδο για τον σταθμό του μετρό. Κατεβαίνοντας τις σκάλες άκουσε δύο πιτσιρικάδες να λένε ότι θα πήγαιναν στο Τζάρινγκ Κρος. Χωρίς κανέναν λόγο αποφάσισε να τους ακολουθήσει. Όταν κατέβηκε απ’ το τραίνο είχε σχεδόν μετανιώσει για την αυθόρμητη πράξη του. Άρχισε να ανεβαίνει τις σκάλες αξιολογώντας σαν μόνο θετικό ότι προς αυτήν την κατεύθυνση βρισκόταν και η αποβάθρα για τις βόλτες στον Τάμεση.\nΔεν πρόλαβε να βγει στην επιφάνεια όταν έπεσε επάνω στο πιο περίεργο μαγαζί. Πουλούσε ό,τι είχε να κάνει με μαγικά. Αποφάσισε να μπει και να χαζέψει. Τα βιβλία ήταν λιγοστά κι έδειχναν μάλλον πρόχειρα. Στο ταμείο στεκόταν μια γυναίκα μεγάλης ηλικίας ενώ κοντά της πίσω από τον πάγκο και καθισμένος σχετικά χαμηλά καθόταν ένας υπέργηρος με κλειστά μάτια. Ο Ρικ ένοιωσε την ανάγκη να βοηθήσει αγοράζοντας βιβλία έστω και αν θα τα πετούσε στην πρώτη ευκαιρία.\nΗ ματιά του έπεσε σ’ ένα ράφι πίσω ακριβώς από τον γέρο. Πλησίασε διακριτικά κι άρχισε να κοιτάζει τους τίτλους. Πρώτη φορά έβλεπε τέτοια βιβλία. Έπιασε ένα στα χέρια του. Ήταν μια παλιά δερματόδετη έκδοση της Βίβλου.\n«Σας αρέσουν τα παλιά βιβλία;» άκουσε τον γέρο να του λέει χωρίς να στρέψει το κεφάλι του.\nΟ Ρικ κοίταξε τριγύρω για να διαπιστώσει ότι ήταν ο μοναδικός πελάτης του μαγαζιού.\n«Ναι, εκπέμπουν μια δύναμη που είναι σαν να σε προκαλούν να τα διαβάσεις. Ιδίως τα δερματόδετα» απάντησε ευγενικά.\n«Ποιο κρατάς;» τον ρώτησε.\nΟ Ρικ του έδειξε την Βίβλο. Η γυναίκα του έκανε νόημα ότι δεν βλέπει.\n«Τη Βίβλο» του απάντησε σοκαρισμένος.\n«Αα, αυτή την έχω δέσει εγώ».\n«Είσαστε τεχνίτης της βιβλιοδεσίας;»\n«Ήμουνα. Τώρα δεν βλέπω σχεδόν τίποτα. Πώς σε λένε;»\n«Εγώ είμαι ο Πήτερ Σίμπσον κι αυτή στον κισσέ είναι η κόρη μου Ντόροθυ».\n«Χάρηκα. Πόσο κοστίζει η Βίβλος;»\n«Δεν μου μοιάζεις μ’ αυτούς που διαβάζουν την Βίβλο».\n«Αυτό έχει σημασία;» τον ρώτησε χαμογελώντας ο Ρικ.\n«Και ναι και όχι. Κατ’ αρχάς είναι ακριβό βιβλίο και μετά δεν θα ήθελα να καταλήξει σε τίποτα σκουπίδια. Είναι βλέπεις ένα απ’ τα τελευταία μου παιδιά» του απάντησε ο Πήτερ.\n«Θα το στείλω στον παπά που συμπαθεί η μητέρα μου» είπε χαμηλόφωνα ο Ρικ.\n«Είναι ακριβό» συμπλήρωσε ο Πήτερ.\n«Θα σου κοστίσει διακόσιες λίρες».\n«Εντάξει. Έχεις να μου προτείνεις και κανένα άλλο;» τον ρώτησε αδιάφορα.\nΟ γέρος δεν μίλησε. Η κόρη του περπάτησε προς την πόρτα και βγήκε διακριτικά σαν να ήθελε να καθαρίσει το τζάμι απ’ έξω.\n«Γιατί δίνεις τόσα λεφτά ενώ ξέρεις ότι κάνει πολύ λιγότερα;» τον ρώτησε ο γέρος.\n«Αυτό θα μου το πεις εσύ Πιότρ» του απάντησε ο Ρικ χρησιμοποιώντας την ρωσική έκδοση του ονόματός του. Δεν παραξενεύτηκε απ’ αυτό που είπε αλλά τρόμαξε. Ήταν σαν να ξύπναγε κάτι μέσα του και προσπαθούσε να επιβάλλει την παρουσία του.\n«Γιατί με είπες έτσι;» τον ρώτησε ταραγμένος ο γέρος.\n«Με συγχωρείς, δεν ξέρω τι μου ήρθε. Σε παρακαλώ μην αναστατώνεσαι».\n«Δεν αναστατώθηκα, απλά έτσι με φώναζε ο πατέρας μου. Βλέπεις είμαστε Ρώσοι εμιγκρέδες. Το όνομά μου ήταν Πιότρ Σιμόνωφ. Τελευταία φορά το άκουσα από τον πατέρα μου γύρω στο 1930. Ήμουνα τότε 10 χρονών».\nΤα λόγια του ακολούθησαν σιωπή. Ο γέρος πήρε μια βαθιά ανάσα και ξεκίνησε να λέει την ιστορία του.\n«Όταν πέθανε ο πατέρας μου, η μητέρα μου έπρεπε να δουλεύει δύο δουλειές για να συντηρήσει την αδελφή μου κι’ εμένα. Τότε αποφάσισα να την βοηθήσω. Πήγα σ’ έναν βιβλιοδέτη και του ζήτησα να με μάθει την τέχνη. Παραδόξως εκείνος δέχτηκε. Κοιμόμουνα στο υπόγειο του εργαστηρίου και πήγαινα στο σπίτι μια φορά τον μήνα».\nΟ Πήτερ σταμάτησε από τον βήχα που τον έπνιξε. Η Ντόροθυ, που είχε το νου της κοιτώντας τους από το τζάμι, τον άκουσε και του έφερε λίγο νερό και αμέσως ξαναβγήκε έξω. Ο γέρος μετά απ’ αυτό συνέχισε με την ιστορία του,\n«Ο τεχνίτης ήταν και αυτός Ρώσος. Ερχόντουσαν στο εργαστήρι πολλοί Ρώσοι εμιγκρέδες κι’ έφερναν διάφορα βιβλία που εμείς τους τα δέναμε. Καθόντουσαν με τις ώρες και έλεγαν τις πιο απίθανες ιστορίες. Όλο για μάγια και για περίεργα πράγματα. Εγώ δεν ήξερα τι να πιστέψω και τι όχι. Είχε συμβεί όμως κάτι την πρώτη νύχτα που έμεινα στο εργαστήρι που με είχε βάλει σε σκέψεις αν και ήμουνα ακόμη βυζανιάρικο. Είδα στο ύπνο μου έναν βασιλιά. Ήταν ένας ψηλός άντρας που φόραγε κορώνα. Κρατούσε μια Βίβλο και μου την έδωσε.\n»Θυμάμαι ακόμη ότι μου είχε πει πως κάποια στιγμή θα ξαναρχόταν και θα του την ξανάδινα πίσω μαζί με τον Απόκρυφο Κώδικα, ένα άλλο σπάνιο βιβλίο. Τον ρώτησα πως θα τον γνωρίσω και μου είπε ότι θα το καταλάβω γιατί είναι πολύ σπάνιο ένας βασιλιάς να μου ζητήσει μια βίβλο και ένα ακόμη βιβλίο. Όταν τον ρώτησα για τον Κώδικα μου είπε ότι θα ‘ρχόταν στα χέρια μου ένα σπάνιο βιβλίο για να το δέσω κι’ αυτό το βιβλίο θα ήταν το ζευγάρι της βίβλου».\nΟ Ρικ άκουγε τα λόγια του με πολύ προσοχή.\n«Στον πόλεμο, είχα πάει να δω το παλιό μου αφεντικό σε μια άδεια που είχα πάρει, όταν ένας Ρώσος έφερε ένα χαρτόδετο παλιό βιβλίο που βρισκόταν σε κακό χάλι και ζήτησε να το μαζέψουμε και να το δέσουμε με δέρμα. Το αφεντικό μου δεν ήθελε γιατί του φάνηκε πολύ παλιό και τα φύλλα ήταν σκόρπια. Εγώ όμως ζήτησα και το ανέλαβα προσωπικά. Δυστυχώς δεν πρόλαβε να κάνει ούτε εκατό μέτρα από το μαγαζί και μια βόμβα τον σκότωσε. Το βιβλίο μου έμεινε. Το αφεντικό μου δεν το ήθελε, το θεώρησε γρουσούζικο. Πολλά χρόνια μετά το έδεσα. Αν το θέλεις, μπορεί να το πάρεις».\n«Και γιατί μου τα προσφέρεις εμένα;» τον ρώτησε ο Ρικ.\n«Γιατί πρώτον σε λένε Κινγκ, άσε το Ρικ. Φαντάζομαι κάποιο Ρίτσαρντ κρύβεται πίσω απ’ αυτό το υποκοριστικό. Μετά είσαι ο μόνος που ενδιαφέρθηκε για την Βίβλο και τρίτον μου ζήτησες ακόμη ένα βιβλίο. Να προσθέσω ότι η Βίβλος ήταν του πατέρα μου και δεν κάνει για τον παπά που μου είπες αφού είναι στα Ρώσικα. Να μην σε ρωτήσω αν ξέρεις Ρώσικα γιατί την απάντηση την ξέρω».\nΟ Ρικ κυριολεκτικά πάγωσε μ’ αυτά που άκουγε. Η Ντόροθυ γύρισε ξανά μέσα στο μαγαζί. Από την πόρτα είχε ακούσει την στιχομυθία του πατέρα της με τον άγνωστο άντρα.\n«Πατέρα είσαι καλά;» ρώτησε τον γέρο πλησιάζοντάς τους.\n«Πιο καλά δεν γίνεται. Το χρέος μου το έκανα ή μάλλον σύντομα τελειώνει. Φέρε το πακέτο από το υπόγειο. Ξέρεις που είναι!» είπε εκείνος με μια φωνή που παλλόταν από ανακούφιση.\nΗ Ντόροθυ άνοιξε κάτι σαν καταπακτή και κατέβηκε σ’ ένα μικρό αποθηκευτικό χώρο. Σε λίγο γύρισε μ’ ένα πακέτο που ήταν καλά διπλωμένο κι απέξω είχε κηρόχαρτο για την υγρασία.\n«Μην το ανοίξεις. Κράτησέ το και άνοιξέ το όταν θα είσαι έτοιμος» τον πρόσταξε η γυναίκα δίνοντάς του το.\nΟ Ρικ την ευχαρίστησε και την ρώτησε το κόστος.\n«Δεν σου πουλήσαμε τίποτα, τα βιβλία αυτά τα έχω μια ζωή για να στα παραδώσω» είπε παρεμβαίνοντας ο Πήτερ.\n«Θα μου επιτρέψεις τότε να σου δώσω κι’ εγώ ένα δώρο» είπε ο Ρικ και έβγαλε το μπλοκ των επιταγών του. Έγραψε μια επιταγή, την δίπλωσε και την έδωσε στην Ντόροθυ, πήρε τα βιβλία και έκανε να φύγει. «Καμμιά συμβουλή για το πως να περάσω την ώρα μου;» ρώτησε τον Πήτερ.\n«Στην θέση σου θα ήθελα να δω στην Τέιτ Γκάλερι την πτέρυγα του Μπλέικ».\nΟ Ρικ έφυγε τόσο αθόρυβα όσο είχε έρθει. Η Ντόροθυ έβαλε την επιταγή στο συρτάρι. Μετά από δέκα λεπτά θέλησε να δει αν ήταν αληθινή. Με το που είδε το ποσό μόνο που δεν λιποθύμησε και η επιταγή από αυτά που ήξερε έμοιαζε απόλυτα έγκυρη. Ήταν η πρώτη φορά που δόξασε τον θεό.\nΠέμπτη 6 Μαΐου 2010 – 12:45\nΤο ταξίδι δεν κράτησε πολύ ώρα. Με το που προσγειώθηκαν κατευθύνθηκε στο γκισέ της Χερτς. Είχε κλείσει για ενοικίαση ένα μικρό κλασσικό αυτοκίνητο μια και η γειτονιά του δεν φημιζόταν ιδιαίτερα για την ασφάλειά της και μετά από λίγο πάρκαρε στον δρόμο έξω από το σπίτι της μητέρας του.\nΟ δρόμος ήταν απ’ αυτούς με τ’ αμερικάνικα ξύλινα σπίτια, τα γεμάτα καλώδια και πιάτα τηλεόρασης. Τα μπροστινά μπαλκόνια στόλιζαν κούνιες και παλιές πολυθρόνες. Αργόσχολοι ηλικιωμένοι ήταν εκεί αραγμένοι χαζεύοντας τον δρόμο και τους περαστικούς.\nΟ καιρός ήταν καλός και η μάνα του είχε ενημερωθεί πως θα ‘ρχόταν. Αυτό που δεν ήξερε ήταν ότι ο Ρικ είχε παρατήσει την δουλειά του. Έβγαλε από το πορτμπαγκάζ την βαλίτσα του, κρέμασε στον ώμο την δερμάτινη τσάντα και ανέβηκε τα λιγοστά σκαλιά. Το σπίτι μοσχομύριζε από τις πίττες που η Μάρθα είχε φτιάξει.\n«Ήρθα» είπε με δυνατή φωνή μόλις μπήκε στο σπίτι.\nΑπ’ την κουζίνα μια ταλαιπωρημένη εβδομηντάρα εμφανίστηκε σκουπίζοντας τα χέρια της στην ποδιά που φορούσε. Τον αγκάλιασε και τον φίλησε. Κοίταξε την μεγάλη βαλίτσα και παραξενεύτηκε. Ουδέποτε μέχρι τώρα δεν είχε ξανάρθει με τόσα πολλά ρούχα.\n«Σαν πολλά πράγματα δεν κουβάλησες;» τον ρώτησε με περιέργεια.\n«Δεν πρόλαβα να ‘ρθω κι’ αυτό βρήκες να μου πεις;» της είπε χαμογελώντας.\n«Δεν είπα αυτό και μην πας να ξεφύγεις» επανήλθε στο ερώτημά της.\n«Αυτή την φορά θα μείνω λίγο παραπάνω. Τι καλό ετοίμασες;» την ρώτησε τρυφερά.\n«Έλα στη κουζίνα και θα δεις. Μόνο μην αφήνεις τα πράγματά σου στην μέση, πήγαινέ τα επάνω. Θα έρθει η ξαδέλφη σου με τον άντρα της για φαγητό».\n«Ρε μάνα, ακόμη δεν ήρθα και…»\n«Μόλις έμαθε ότι έρχεσαι δεν έκανε πίσω με τίποτα. Την τελευταία φορά ήρθες σαν αστραπή και προτού προλάβουν να σε δουν, εξαφανίστηκες».\n«Για να σε δω, τι έχεις και είσαι τόσο κομμένη;»\n«Θα τα πούμε το βράδυ, τράβα ν’ αδειάσεις την βαλίτσα σου» του είπε και πήγε στην κουζίνα για να στρώσει το τραπέζι.\nΟ Ρικ ανέβηκε στο δωμάτιό του. Δίπλα στο παράθυρο ήταν οι παλιές του μπότες. Χαμογέλασε. Η μάνα του κρατούσε το δωμάτιο όπως ήταν τότε που είχε φύγει πριν είκοσι χρόνια. Έκτοτε είχε γίνει ο ξενώνας της αλλά δεν είχε κανέναν άλλο για να φιλοξενήσει. Είχε γεννηθεί στο Νόρφολκ, εδώ είχε γνωρίσει τον άντρα της κι εδώ είχε περάσει όλα της τα χρόνια. Ό,τι λεφτά της έστελνε κατά καιρούς ο Ρικ τα έβαζε στην τράπεζα μαζί με την σύνταξή της και το μόνο έξοδό της ήταν να συντηρεί τον εαυτό της και το σπίτι.\nΟ Ρικ πήρε απ’ την τσάντα του μια μικρή θήκη με πουράκια και βγήκε στην βεράντα. Κάθισε κι’ άναψε ένα. Σε λίγο θα ερχόταν η ξαδέλφη του. Ήταν η μόνη του συγγενής μετά την μάνα του.\nΚαι τώρα τι κάνω που ήρθα εδώ κάτω; σκέφτηκε. Εικόνες από τα παιδικά του χρόνια άρχισαν να τον κατακλύζουν. Η Μάγγυ, η ξαδέλφη του, ήταν συνομήλική του και τότε έμεναν στον ίδιο δρόμο. Στην πραγματικότητα η μητέρα της ήταν μακροσυγγενής του πατέρα του και η γιαγιά της μάλιστα ήταν η αιτία που ο πατέρας του, όταν ήταν πιτσιρικάς, είχε έρθει από την Ιρλανδία. Ο πατέρας της Μάγγυ ήταν αξιωματικός του Ναυτικού κι είχε κι’ ένα παλιό ιστιοπλοϊκό αραγμένο στην μαρίνα της ναυτικής βάσης. Αυτός τον είχε κάνει να αγαπήσει την θάλασσα και όλοι πίστευαν ότι θα κατέληγε κι’ αυτός αξιωματικός του ναυτικού. Όταν τους ανακοίνωσε ότι θα ακολουθούσε οικονομικές επιστήμες είχαν πέσει επάνω του. Τελικά είχε περάσει το δικό του. Κάθε καλοκαίρι πάντως, στην άδειά του, νοίκιαζε ένα σκάφος και το έριχνε στο ψάρεμα.\nΣε λίγο έξω από το σπίτι σταμάτησε μια Φορντ του κουτιού και κατέβηκαν η Μάγγυ με τον Τζων. Ο άντρας της, ήταν παλιός γνωστός του. Στο γυμνάσιο ο Τζων αποφοιτούσε όταν αυτός ήταν στην δεύτερη τάξη. Δούλευε σαν τεχνικός στη ναυτική βάση. Καλός μισθός και σίγουρη θέση. Η Μάγγυ τον είχε παντρευτεί και γι’ αυτό.\n«Ρίκι. Αυτή την φορά δεν θα έφευγες αν δεν σε βλέπαμε, κι’ επειδή είσαι εντελώς απρόβλεπτος, ήρθαμε την πρώτη μέρα» του φώναξε η ξαδέλφη του μόλις τον είδε κι έπεσε στην αγκαλιά του.\nΟ Ρικ ανταπόδωσε το αγκάλιασμα ενώ συγχρόνως άπλωσε το χέρι του στον Τζων. Μπήκαν αγκαλιασμένοι στο σπίτι. Η Μάρθα με το που τους είδε τους έστειλε κατευθείαν στο τραπέζι. Κάθισαν σχεδόν αμέσως κι’ άρχισαν να τρώνε και να μιλάνε όλοι συγχρόνως. Θύμιζαν πιο πολύ ιταλική οικογένεια παρά την κλασσική αμερικάνικη.\n«Δεν μου λες ξάδελφε, πόσες μέρες θα μείνεις αυτή την φορά; Και για να μην το ξεχάσω, αύριο βράδυ έχουμε τραπέζι σπίτι μου».\n«Γιατί τέτοια βιασύνη;» ρώτησε ο Ρικ.\n«Ρωτάς; Ακόμη ανύπαντρος είσαι;» τον ρώτησε γελώντας.\n«Εκεί το πας; Ανύπαντρος είμαι. Έχεις καμία διαθέσιμη;» της είπε χαμογελαστά.\n«Έχω, αλλά δεν μου είπες, πόσο θα μείνεις;»\n«Λέω να καθίσω όλο το καλοκαίρι» της απάντησε.\nΌλοι σταμάτησαν να τρώνε. Η μητέρα του τον κοίταξε ανήσυχα.\n«Βαρέθηκα να δουλεύω κι αποφάσισα ν’ αράξω για λίγο».\n«Συμβαίνει τίποτα με την υγεία σου;» τον ρώτησε ο Τζων.\n«Δεν καταλαβαίνω γιατί όλοι με το που ακούνε την απόφασή μου να σταματήσω να δουλεύω νομίζουν ότι πρόκειται να πεθάνω» τους είπε γελώντας.\n«Δεν εννοούσα αυτό» του είπε απολογητικά ο Τζων.\n«Είμαι μια χαρά, δεν με απέλυσαν, παραιτήθηκα από μόνος μου, δεν έχω οικονομικό πρόβλημα και δεν έχω σχέδια για το τι θ’ ακολουθήσει».\nΑνακουφισμένοι όλοι τους ξανάπιασαν τα μαχαιροπήρουνα και τις μπύρες που ήδη κόντευαν την δωδεκάδα. Κάτι όμως φάνηκε να τους απασχολεί που το έπιασαν οι αντένες του Ρικ.\n«Μ’ εμένα τελειώσαμε, όλα καλά. Τι συμβαίνει όμως μ’ εσάς;» είπε σταματώντας το φαγητό του.\n«Θεία» είπε η Μάγγυ και κοίταξε την Μάρθα.\n«Θα τα πούμε το απόγευμα, τώρα είναι ώρα φαγητού».\nΣυνέχισαν να τρώνε και να θυμούνται διάφορα απ’ τα παλιά, ενώ η Μάγγυ δεν έχανε ευκαιρία να του μιλάει για τα καλά του γάμου. Όταν η Μάρθα σηκώθηκε για να μαζέψει το τραπέζι, η Μάγγυ την έδιωξε να πάει να ξαπλώσει κι ανέλαβε αυτή τα μαζέματα. Ο Ρικ δεν χρειάστηκε πολλά για να καταλάβει.\nΗ Μάρθα και να πάει για ύπνο μεσημεριάτικα;\nΗ Μάγγυ τον είδε που συννέφιασε και του έκανε νόημα ότι θα του εξηγούσε. «Θες καφέ;» τον ρώτησε.\n«Θα μου πεις τι συμβαίνει ακριβώς;»\nΤότε αυτή άνοιξε ένα απ’ τα συρτάρια του μπουφέ κι έβγαλε έναν μεγάλο φάκελο. Ήταν από το νοσοκομείο και ήταν γεμάτος με ιατρικές εξετάσεις.\n«Πότε περιμένατε να με ενημερώσετε;» ρώτησε την ξαδέλφη του.\n«Δεν μ’ άφησε να σου τηλεφωνήσω. Μου είπε πως θ’ ερχόσουν και θα στο έλεγε η ίδια».\n«Πόσο σοβαρή είναι η κατάστασή της;» ρώτησε ξανά κοιτώντας την στα μάτια.\n«Πιο πολύ απ’ ότι είναι, δεν γίνεται» του είπε αυτή κι έσκυψε το κεφάλι της.\nΟ άντρας της κάθισε δίπλα της και την πήρε αγκαλιά.\n«Αυτά έχει η ζωή» της είπε μη ξέροντας πως να την ηρεμήσει αφού η Μάγγυ άρχισε να σιγοκλαίει.\nΜόλις έφυγαν οι επισκέπτες, πήγε στο δωμάτιό της μητέρας του και πλησίασε πάνω απ’ το κρεβάτι της. Της χάιδεψε το μέτωπο. Εκείνη άνοιξε τα μάτια της και τον κοίταξε με ιδιαίτερη χαρά.\n«Είχε δεν είχε η τρελή η εξαδέλφη σου, στα ξεφούρνισε όλα».\n«Χρειαζόταν πολύ για να καταλάβω; Τέτοια ώρα και να είσαι στο κρεβάτι; Ούτε όταν με γέννησες δεν είχε γίνει κάτι τέτοιο».\nΗ Μάρθα δεν μίλησε. Ανασηκώθηκε και του ζήτησε ένα μαξιλάρι ακόμη.\n«Τα δικά σου πες μου» του είπε με τρυφερότητα.\n«Τα δικά μου δεν υπάρχουν, τα δικά σου είναι που με ανησυχούν. Τι λένε οι γιατροί;»\n«Τι θέλεις να πουν; Όταν κάποιος έχει οξεία λευχαιμία, μάλλον του λένε να κανονίσει την διαθήκη του. Αλλά αυτά θα λέμε τώρα; Βοήθησέ με να σηκωθώ να σου ετοιμάσω καφέ».\n«Να κάτσεις εκεί που κάθεσαι και καφέ ήπια» της είπε αυστηρά.\n«Ρικ, μετά από μερικές μέρες δεν θα μπορώ ούτε να σηκώνομαι απ’ το κρεβάτι οπότε άσε τις κουταμάρες και βοήθησέ με. Το ότι ήρθες μου είναι αρκετό».\n«Δεν μπορούμε να κάνουμε τίποτα;»\n«Μπορούμε. Να με τρελάνουν στις χημειοθεραπείες και να ζήσω ένα μήνα παραπάνω. Υπάρχει λόγος για κάτι τέτοιο; Θα αλλάξει τίποτα μέσα στον επόμενο μήνα; Από σένα άλλο θέλω μια κι’ ήρθες. Θα με βοηθήσεις όμως τώρα να πάω στην κουζίνα ή θα με αφήσεις να ταλαιπωρούμαι μόνη μου;»\nΜετά από λίγο καθόντουσαν στο τραπέζι της κουζίνας.\n«Το πρωί έδειχνες καλύτερα» της είπε.\n«Ίσως ο νυχτερινός ύπνος να μου κάνει καλό, δεν ξέρω. Μπορούμε τώρα να πούμε κάτι άλλο ή θα συνεχίσουμε να λέμε τα ίδια;»\n«Εγώ θα φύγω και τίποτα δεν γίνεται. Θέλω να μου πεις τι σκοπεύεις να κάνεις με το σπίτι, γιατί δεν σε βλέπω να μένεις στο Νόρφολκ» του είπε με ψεύτικη ηρεμία.\n«Δεν μ’ ενδιαφέρει το σπίτι ρε μάνα. Εσύ τι θέλεις να γίνει;»\n«Αν ήξερα τα σχέδιά σου, θα σου έλεγα, αν και μάλλον θα γυρίσεις τον κόσμο» του είπε μ’ ένα αφηρημένο βλέμμα.\n«Και πώς το ξέρεις;» την ρώτησε με περιέργεια.\n«Τώρα τι να σου λέω; Το είδα στον ύπνο μου. Ήσουν μικρό παιδάκι κι’ έπαιζες στο κήπο όταν σου έδωσα μια μπάλα που είχε επάνω σχεδιασμένη την γη. Την κοίταξες κι άρχισες να γλιστράς τα δάχτυλά σου στην επιφάνειά της σαν να έψαχνες κάτι να βρεις. Αλλά τέλος πάντων, αυτό είναι απλά ένα όνειρο. Γι’ αυτό σε ρωτάω».\n«Ας πούμε ότι σκοπεύω να κάνω κάτι τέτοιο».\n«Τότε να δώσεις το σπίτι σε μια φτωχή οικογένεια. Έχω και κάποια λεφτά στην άκρη, είναι αυτά που μου έστελνες, δεν τα χάλαγα».\n«Εγώ φταίω που στα έστελνα» της είπε χαριτολογώντας.\n«Και τι έπρεπε να κάνω; Ν’ αλλάξω τρόπο ζωής για να ήσουνα τώρα ευχαριστημένος; Δεν το έκανα όσο ζούσε ο πατέρας σου θα το έκανα μετά;»\n«Τέλος πάντων, όλα στην ώρα τους. Αύριο μας έχει τραπέζι η Μάγγυ».\n«Εσένα έχει τραπέζι, εγώ αποκλείεται να βγω έξω».\n«Πώς της ήρθε;»\n«Θέλει να σε παντρέψει».\nΟ Ρικ δεν της απάντησε αμέσως.\n«Έλα να σε βοηθήσω να πας να ξαπλώσεις. Λέω αργότερα να βγω μια βόλτα» της είπε κοιτάζοντάς την.\nΤην βοήθησε να πάει στο δωμάτιό της και ξαναγύρισε στην κουζίνα. Ο φάκελος με τις εξετάσεις τράβηξε το βλέμμα του. Τον άνοιξε και έριξε μια ματιά. Δεν χρειάστηκε πολλά για να καταλάβει αυτά που ήταν γραμμένα. Αυτό όμως που του έκανε εντύπωση ήταν ότι σε μια εβδομάδα έπρεπε να μπει στο νοσοκομείο.\nΤο υπόλοιπο απόγευμα κύλισε με τον Ρικ να κάθεται στο σαλόνι μη έχοντας να κάνει τίποτα. Η διάθεση που είχε να πάει για ψάρεμα προς το παρόν τον είχε εγκαταλείψει. Χρειαζόταν ν’ αγοράσει μερικά βιβλία. Ένοιωθε ότι τους επόμενους μήνες θα τα χρειαζόταν.\nΤην επομένη το πρωί ξεκίνησε για τα βιβλιοπωλεία στο Μακάρθουρ Σέντερ. Πάρκαρε στο υπόγειο και ανέβηκε τα σκαλιά. Το εμπορικό κέντρο είχε δύο μεγάλα βιβλιοπωλεία. Τον τράβηξε το ένα περισσότερο για το όνομά του. Λεγόταν Το Βασίλειο των Βιβλίων. Μπήκε μέσα κι’ άρχισε να περιφέρεται χωρίς σκοπό στους διάφορους διαδρόμους. Όταν μια ώρα μετά έφυγε, είχε στην κατοχή του βιβλία για όλα το καλοκαίρι. Μέσα σ’ αυτά φιγουράριζε μια ιδιόρρυθμη έκδοση του Προφήτη του Καλίλ Τζιμπράν με εικόνες από πίνακες του συγγραφέα και μια σειρά βιβλίων ενός Ινδού, του Σρι Αουρομπίντο που αναφερόντουσαν στις Ουπανισάδες καθώς κι ένα που είχε τον περίεργο τίτλο Το Πρόβλημα της Αναγέννησης.\nΠήρε τα βιβλία και γύρισε σπίτι. Έβαλε καφέ στην κούπα του, πήρε τα πουράκια και την άραξε στην βεράντα. Το απόγευμα τον βρήκε στην ίδια θέση. Ίσα που πρόλαβε να ετοιμαστεί για να μην καθυστερήσει στο ραντεβού του με την ξαδέλφη του και τον άντρα της.\nΌλο το βράδυ προσπάθησε να είναι ευγενικός, να γελάει με τα κρύα ανέκδοτα του Τζων και να συμφωνεί μ’ όλες τις αναμνήσεις της ξαδέλφης του είτε τις θυμόταν είτε όχι. Κατάφερε να μην καταλάβουν ότι ένα κομμάτι του βρισκόταν αλλού.\nΟ ύπνος του το βράδυ ήταν ανήσυχος. Τα όνειρά του ακόμη πιο περίεργα.\nΜια γυναίκα τον είχε πάρει από το χέρι και τον είχε οδηγήσει σ’ ένα παράξενο μέρος, υπερβολικά στεγνό. Εκεί τον έβαλε να σκάψει κι’ από το πουθενά του έδωσε να φυτέψει ένα πολύ μικρό δενδράκι.\n«Πότισέ το, πρέπει να γίνει δέντρο. Μην το ξεχάσεις» του είπε.\n«Τι δέντρο είναι;» την ρώτησε.\n«Είναι η ψυχή σου» του είπε και χάθηκε.


Συμβαίνουν και θαύματα - Σελίδα 3 • MyCat\nΤο MyCat είναι μια από τις μεγαλύτερες ελληνικές διαδικτυακές κοινότητες με 115,205 εγγεγραμμένα μέλη και 713,378 μηνύματα σε 22,481 θέματα. Αυτή τη στιγμή μαζί με εσάς απολαμβάνουν το MyCat άλλα 225 άτομα.\nΛΕΚ ΛΥΔΙΑ (Λύδια Λεκ)\nH Λύδια Λεκ αυτή τη στιγμή δεν είναι συνδεδεμένη. Έχει 1 γάτα (10 έχουν περάσει από τα χέρια της) και μας γράφει απο Πατήσια (Αττική). Έχει γράψει 477 μηνύματα.\nH ΛΕΚ ΛΥΔΙΑ έγραψε στις 10:45, 19-06-08:\nΣείριε και Leia τα μάθατε τα νέα τα χθεσινά απο την μαμά ε;\nΈκανα τις πρώτες μου απατεωνιές!\nΑφού άκανα θέατρό, έκανα και κάτι άλλο!\nΟ μπαμπάς είναι πυγμάχος (τώρα γιατί λένε έτσι αυτόν που βαράει ένα σάκο καθε μέρα μην με ρωτάτε) και εχθές είχε πιαστεί λέει στις πλάτες του (ψέματα, το λέει στην μαμά για να μου κλέψει τα χαδάκια)\nη ανόητη μαμά μου λοιπόν που τον πίστεψε και του έκανε μασάζ στο σβέρκο για να του περάσει και τότε είπα ΟΧΙ δεν θα μας κλέβει τα χάδια ο μπαμπάς με τα παραμύθια που πουλάει στην μαμά.\nΠήγα λοιπόν με τα ρουχουνητά μου και κάθησα δίπλα στον μπαμπά και έβαλα το κεφαλάκι μου κάτω απο το χέρι της μαμάς, η μαμά τσίμπησε αμέσως και άρχησε να με χαϊδεύει, αλλά ο μπαμπάς θύμωσε και με έσπρωξε κάτω και φυσικά η μαμά άρχησε να το φωνάζει!\nΛούσυ- Μπαμπάς 1-0\nΣυμπέρασμα μερικές φορές το καλύτερο όπλο είναι το νάζι\nΕμφάνιση περισσότερων μηνυμάτων του χρήστη ΛΕΚ ΛΥΔΙΑ\nH ΛΕΚ ΛΥΔΙΑ έγραψε στις 11:00, 23-06-08:\nΤο σαββατοκύριακό η μαμά είπε να ξεκαθαρίσει τα συρτάρια...\nH ΛΕΚ ΛΥΔΙΑ έγραψε στις 11:01, 23-06-08:\nΕπίτηδες μπήκα εκεί να της την σπάσω ακου να μου πάρουν την ακρίδα μέσα απο το στώμα!\nΤο τρόπαιό ΜΟΥ!\nH moukelis I am not weird,I am limited edition έγραψε στις 11:08, 23-06-08:\nΚαλά της εκανες,άκου εκεί,κοτζάμ ακρίδα!\nH katerina10 - έγραψε στις 21:20, 06-07-08:\nΤώρα διάβασα τα κατορθώματα της Λούσυ!!!Πολύ έξυπνη κόρη έχετε!!!Φοβερή!!!\nH ΛΕΚ ΛΥΔΙΑ έγραψε στις 13:34, 08-09-08:\nΓειά σας και πάλι μετά απο τόσο καιρό!!\nΈχω να σας πώ συνταρακτικά νέα....\nΗ μαμά μου έφερε αδέσποτο αδερφάκι στο σπίτι!!!\nΔΕΝ το μπορώ το μυξιάρικο!!!\nΜου σπάει τα νεύρα!!!\nΟλο μου πειράζει την ουρά όταν τρώω δεν με αφήνει να πάω τουαλέτα γιατί την στείνει απ΄έξω απο το χώμα και δεν με αφήνει να μπώ μέσα!\nΜια φορά δεν κρατήθηκα και τα έκανα έξω απο το χώμα!\nΗ μαμά λέει δεν πειράζει γιατί είναι αδέσποτο και το λυπάτε!\nΑλλά εμένα τα νεύρα μου!\nΆσε το ξύλο που έχει φάει και δεν καταλαβαίνει τίποτα!!\nΚαι το ξέρετε το χέρι μιας μαφιόζας νίντζα!!!\nH moukelis I am not weird,I am limited edition έγραψε στις 13:47, 08-09-08:\nΥπομονή μικρη μου,τι να κάνουμε,ετσι ειναι οι μαμαδες...Πως το λένε το αδερφακι σου;\nH Ελένη Άνση έγραψε στις 23:01, 08-09-08:\nΌχου, τι σε βρήκε καημενούλα μου Κανόνισε να βάλεις νερό στο κρασ....στις κροκέτες σου ήθελα να πω. Μάλλον αυτό θα είναι το νέο σου αδελφάκι, οπότε, άσε τις αγριάδες και τις γκρίνιες και να δεχθείς αξιοπρεπώς την παρέα του. Δεν θα είναι πια και τόσο χάλια!!\nH ΛΕΚ ΛΥΔΙΑ έγραψε στις 08:51, 09-09-08:\nΝαί, ναί όπως σας τα λέω!!\nΚΑΣΥ την λένε την τσούπρα με έχει ζαλίσει, αφού αντί να κοιμάμαι στο κρεβάτι μου με την μανουλίτσα μου με πετάνε και εμένα έξω απο το δωμάτιο γιατί λέει έχω παρέα τώρα!!!\nΚαι τελικός κοιμάμαι ΟΧΙ στον καναπέ ΟΧΙ στην καρεκλίτσα όπως παλιά αλλά στον μπάγκω της κουζίνας ή πάνω στο πλυντήριο που δεν μπορεί το κακομαθημένο να με πιάσει!\nΑ!Σιγά να μην είναι αδερφή μου ΑΥΤΟ.\nΕξάλλου η μαμά λέει να μην ανυσηχώ γιατί θα είμαι πάντα η μοναδική της κορη!!!\nH Ελένη Άνση έγραψε στις 12:53, 09-09-08:\nΛούσυ, να κάνεις ό,τι και εγώ. Δεν με άφηναν να κοιμηθώ στο κρεβάτι τους και τώρα, με παίρνει η μαμά μου αγκαλιά κοιμισμένη για να κοιμηθούμε μαζί , άμα της έρθει η όρεξη και εγώ, ξυπνάω, βλέπω ότι με πήγε στο κρεβάτι της και......μεγαλοπρεπώς, της γυρίζω τα οπίσθια και πάω να συνεχίσω τον ύπνο μου κάτω από την ντουλάπα, στο βάθος ,ώστε να μη μπορέσει να με ξαναενοχλήσει. Αμ τι νομίσανε; Και εσένα να ξέρεις, θα έρθει η στιγμή και θα σε παρακαλάνε να κοιμηθείς μαζί τους, εσένα τότε, όμως σε θέλω....βράχο.\nH ΛΕΚ ΛΥΔΙΑ έγραψε στις 20:48, 14-07-15:\nΗ Μικρή μου Λούσυ!!! Πέθανε αυτόν τον Μήνα στην ηλικία των 13 ετών. Όμως αυτά τα 13 χρόνια ζήσαμε τόσα πολλά μαζί με το κοριτσάκι μου! Την αγαπώ πολύ και μου λείπει!! Η αλήθεια είναι πως θα ήθελα να μεγάλωνε κι άλλο πριν μου φύγει...\nH Aleksa έγραψε στις 21:24, 14-07-15:\nΛυπάμαι πολύ για την απώλειά σου..\nΜέχρι ο χρόνος να γιατρέψει τον πόνο σου, ας παίρνεις κουράγιο και δύναμη από τις αναμνήσεις αυτών που ζήσατε και την αγάπη που μοιραστήκατε . Αυτά δεν θα φύγουν ποτέ, θα ζουν για πάντα μέσα σου.\nΚι ας είναι καλά το αγγελούδι σου στο γατοπαράδεισο που βρίσκεται...\nH ΛΕΚ ΛΥΔΙΑ έγραψε στις 22:14, 14-07-15:\nΣε ευχαριστώ πολύ... Έμοιαζε πολύ με την Τέρψη σου. Σε ευχαριστώ για τα καλά σου λόγια!!!\nH ΦΛΩΡΑ έγραψε στις 00:29, 15-07-15:\nΑρχική Δημοσίευση από ΛΕΚ ΛΥΔΙΑ\nΣυγκινηθηκα παρα πολυ για το χαμο της Λουσης σου. Ειναι δυσκολο να συνειδητοποιησουμε οτι φευγουν απο τη ζωη μας ετσι ξαφνικα.Αισθανομαι τη θλιψη σου γιατι και γω πριν ενα μηνα εχασα τη Νταιζουλα μου 12 χρονων. Κανε κουραγιο ,ειναι εκει ψηλα τωρα μαζι με αλλες γατοψυχουλες και σε κοιταζει με αγαπη!\nH ΛΕΚ ΛΥΔΙΑ έγραψε στις 14:19, 15-07-15:\nΤα κοριτσάκια μας... Σε ευχαριστώ για τα καλά σου λόγια!\nH Deutsch... Lover Lebenslust. έγραψε στις 18:09, 17-07-15:\nΩς νέα γατομαμά έψαχνα το σάιτ και τυχαία βρήκα την ιστορία σου. Συγκινήθηκα τόσο πολύ! Πήρες την πιο σωστή απόφαση τότε στην Ύδρα. Της χάρισες το καλύτερο δώρο της Λούσης, την ζωή. Δώρο ανεκτίμητο! Και σε είχε δίπλα της όλα αυτά τα χρόνια, πήρε τόση αγάπη που της φτάνει για άλλες 10 γατοζωές. Όταν κάτι το χάνουμε, συνεχίζει να υπάρχει κοντά μας. Στην καρδιά και στο μυαλό μας.\nΕύχομαι να το ξεπεράσεις σύντομα ( όσο σύντομα μπορεί να ξεπεράσει κανείς κάτι τέτοιο) και ο πόνος και η απώλεια που τώρα σου φαίνονται βουνό να γλυκάνουν με τον καιρό.\nΜην ξεχνάς ότι κάποιο άλλο γατάκι ίσως περιμένει να το υιοθετήσεις και να του δώσεις την αγάπη σου!\nH ΛΕΚ ΛΥΔΙΑ έγραψε στις 19:37, 17-07-15:\nΕυχαριστώ πολύ για την συμπαράσταση. Είναι πολύ όμορφο να ξέρεις ότι υπάρχουν άνθρωποι εκεί έξω που έχουν κατανόηση και ευαισθησίες και σε συμπονούν!\nΚιμωλία & Καρύδα : δύο λευκά θαύματα χαρίζονται! - Από kat-cats\nΤο θέμα έχει λάβει 23 απαντήσεις και βρίσκεται στην κατηγορία Χαρίζονται.\nΤο τελευταίο του μήνυμα δημοσιεύτηκε 01-09-15 στις 19:11.\nΔιαγωνισμός: Γάτες θαύματα! - Από ΑΓΝΗΓΙΩΡΓΟΣ\nΤο θέμα έχει λάβει 40 απαντήσεις και βρίσκεται στην κατηγορία Συζήτηση επι παντός γατιστητού.\nΤο τελευταίο του μήνυμα δημοσιεύτηκε 05-12-09 στις 11:19.\nΗ φύση κάνει θαύματα! - Από agg99\nΤο θέμα έχει λάβει 2 απαντήσεις και βρίσκεται στην κατηγορία Ιστορίες.\nΤο τελευταίο του μήνυμα δημοσιεύτηκε 22-07-08 στις 20:03.\nΤα νέα 7 θαύματα του κόσμου (χρειάζονται υπογραφές) - Από Mici\nΤο τελευταίο του μήνυμα δημοσιεύτηκε 11-07-07 στις 23:50.


Η Αϋπνία – Ανάπτυξη Βρεφών και Παιδιών\nΗ αϋπνία είναι “η συνεχής δυσκολία στην έναρξη, τη συνέχιση, την εδραίωση, ή την ποιότητα του ύπνου, παρά το γεγονός ότι υπάρχουν η επαρκής ευκαιρία και οι κατάλληλες συνθήκες για αυτές τις προϋποθέσεις, και προκαλεί κάποιας μορφής πρόβλημα στη διάρκεια της ημέρας”.\nΗ επίπτωση της παιδιατρικής αϋπνίας υπολογίζεται ότι είναι 1% έως 6% για τον γενικό παιδιατρικό πληθυσμό, ενώ στα παιδιά με νεύρο-αναπτυξιακά προβλήματα και χρόνιες παθολογικές και ψυχιατρικές καταστάσεις είναι πολύ υψηλότερη. Όταν στη διάγνωση συμπεριλαμβάνονται η αντίδραση του παιδιού να πάει για ύπνο και οι ενοχλητικές νυχτερινές αφυπνίσεις αυτό το ποσοστό ανέρχεται στο 25% έως 50% των παιδιών της σχολικής ηλικίας. Αντιστρόφως, η παρουσία ψυχιατρικών συμπτωμάτων έχει αναφερθεί στο 50% των παιδιών με επίμονη αϋπνία. Έχει προταθεί η άποψη ότι η επίμονη αϋπνία στον ύπνο μπορεί να αποτελεί ένα πρώιμο σημείο ψυχοσυναισθηματικής δυσφορίας στα παιδιά που είναι ευάλωτα, λόγω της κακής ομοιόστασης του ύπνου τους.\nΟ όρος συμπεριφορική αϋπνία της παιδικής ηλικίας αφορά τα προβλήματα του ύπνου που είναι αποτέλεσμα των ακατάλληλων συνδέσεων ή συσχετίσεων του ύπνου, ή την ανεπαρκή επιβολή ορίων και κανόνων στον ύπνο, από τον γονέα του παιδιού. Η διάγνωση της συμπεριφορικής αϋπνίας, με το πρόβλημα στην έναρξη του ύπνου, βασίζεται στη παρουσία των δύσκολων στη προσαρμογή και των ακατάλληλων συνδέσεων του ύπνου, όπως είναι: το κούνημα του παιδιού μπρος πίσω, η παρακολούθηση της τηλεόρασης και ο ύπνος μαζί με τον γονέα. Το παιδί συνήθως αδυνατεί να αποκοιμηθεί όταν απουσιάζουν αυτές οι καταστάσεις τόσο την ώρα που θα πρέπει να πέσει για ύπνο, όσο και όταν ξυπνήσει τη νύχτα. Επίσης, ο ανεπαρκής καθορισμός των ορίων και των κανόνων του ύπνου από τον γονέα μπορεί να προκαλέσει μια μορφή συμπεριφορικής αϋπνίας, η οποία χαρακτηρίζεται από μια χρονοτριβή στην έναρξη του ύπνου, εξαιτίας της πεισματικής άρνησης ή καθυστέρησης του παιδιού να πάει για ύπνο.\nΤυχαιοποιημένες κλινικές μελέτες έχουν αποδείξει την βραχυπρόθεσμη και την μακροπρόθεσμη αποτελεσματικότητα των συμπεριφορικών παρεμβάσεων στον ύπνο του βρέφους. (επίσης γνωστών ως “ελεγχόμενο κλάμα” ή “ελεγχόμενη καθησύχαση”). Η ελεγχόμενη καθησύχαση είναι μια συμπεριφορική στρατηγική για την αντιμετώπιση των επίμονων προβλημάτων που αφορούν την εγκατάσταση του ύπνου και την αφύπνιση στα μικρά παιδιά. Ο στόχος είναι να βοηθηθούν τα παιδιά να μάθουν το πώς να τακτοποιούν από μόνα τους τον ύπνο τους, και όχι για να το επιτύχουν να βασίζονται στο τάισμα, το ελαφρύ χάδι στη πλάτη ή το αγκάλιασμα από τους γονείς του. Αυτή η στρατηγική περιλαμβάνει σύντομης διάρκειας παρακολουθήσεις και καθησύχαση των βρεφών, στο διάστημα που μαθαίνουν να τακτοποιούν (μπαίνουν μόνα τους στη διαδικασία) τον ύπνο τους.\nΩστόσο, έχουν διατυπωθεί ανησυχίες για το ενδεχόμενο μήπως αυτές οι στρατηγικές βλάψουν τη ψυχοσυναισθηματική ανάπτυξη και την εν συνεχεία ψυχική υγεία των παιδιών. Από μια 5ετούς διαρκείας μελέτη παρακολούθησης των παιδιών με προβλήματα ύπνου στην ηλικία των 7 μηνών, διαπιστώθηκε ότι οι συμπεριφορικές τεχνικές του ύπνου δεν είχαν καμία μακράς διάρκειας επίδραση (θετική ή αρνητική) σε αυτά στην ηλικία των 6 ετών. Οι συγγραφείς κατέληξαν στο συμπέρασμα ότι οι γονείς και οι επαγγελματίες στο τομέα της υγείας μπορούν να χρησιμοποιούν αυτές τις τεχνικές με απόλυτη εμπιστοσύνη, προκειμένου να περιορίσουν το βραχυπρόθεσμο και μεσοπρόθεσμο βάρος που δημιουργείται από τα προβλήματα ύπνου του παιδιού και από την κατάθλιψη της μητέρας του.\nΟ τρόπος εφαρμογής του ελεγχόμενου κλάματος/ καθησύχασης\nΚαθιερώστε μια σταθερή και συνεπή ρουτίνα που θα αφορά τη μετάβαση του παιδιού σας για ύπνο\nΌταν είστε έτοιμοι να πείτε καληνύχτα, βάλτε το βρέφος σας στο κουνάκι του και σκεπάστε το. Μιλήστε του και/ή κτυπήστε το ελαφριά στη πλάτη του μέχρις ότου ησυχάσει, ή για ένα μόνο λεπτό.\nΜόλις το μωρό σας ησυχάσει, ή μετά τη παρέλευση ενός λεπτού πέστε του καληνύχτα και αποσυρθείτε από το υπνοδωμάτιό του. Αφήστε το προτού αποκοιμηθεί.\nΠαραμείνετε έξω από το υπνοδωμάτιό του και δώστε στο βρέφος σας χρόνο να τακτοποιήσει τον ύπνο του από μόνο του. Αγνοείστε το κλαψούρισμά του.\nΕφόσον το παιδί σας αρχίζει να κλαίει πραγματικά, περιμένετε να περάσει ο προκαθορισμένος χρόνος προτού να επανέλθετε στο βρέφος σας (πχ., στην αρχή για δύο λεπτά).\nΑφήστε το παιδί σας, ακολουθώντας προκαθορισμένα αλληλοδιάδοχα χρονικά διαστήματα (πχ., 2, 4, 6, 8, και 10 λεπτά ή 5, 10, και 15 λεπτά). Καθορίστε τα χρονικά διαστήματα της αρεσκείας σας, ανάλογα με το πόσο πιστεύετε ότι μπορείτε να τα καταφέρετε με το κλάμα του παιδιού σας.\nΜετά τη πάροδο του προκαθορισμένου χρονικού διαστήματος, και εφόσον συνεχίζει να κλαίει το βρέφος σας, κάντε του μια σύντομη επίσκεψη. Μιλήστε του ή κτυπήστε το ελαφρά στη πλάτη του για ένα λεπτό ή συνεχίστε να του μιλάτε και να του κτυπάτε τη πλάτη, μέχρις ότου ησυχάσει (ανάλογα με τη προτίμησή σας). Προσπαθήστε, αν μπορείτε, να το ηρεμήσετε χωρίς να το σηκώσετε από το κρεβάτι του.\nΡίξτε μια ματιά στη πάνα του. Αν είναι λερωμένη αλλάξτε το κάτω από λίγο φως και με ελάχιστη φασαρία.\nΜόλις ησυχάσει (ή μετά από ένα λεπτό), αλλά προτού αποκοιμηθεί, απομακρυνθείτε ξανά από το υπνοδωμάτιό του και περιμένετε μέχρις ότου περάσει το επόμενο προκαθορισμένο χρονικό διάστημα. Αυτό που επιδιώκεται είναι να δοθεί στο παιδί σας η ευκαιρία να κατορθώσει να πάει να κοιμηθεί από μόνο του.\nΑυτή η διαδικασία συνεχίζεται μέχρις ότου το μωρό σας επιτύχει να κοιμάται από μόνο του.\nΌταν το μωρό σας ξυπνήσει μέσα στη νύχτα ακολουθήστε την ίδια τακτική.\nΣημαντικά σημεία για την ελεγχόμενη καθησύχαση\nΗ ελεγχόμενη καθησύχαση για να δώσει αποτελέσματα χρειάζεται να εφαρμοστεί για 3 έως 14 ημέρες.\nΧρησιμοποιείστε ένα ρολόι για τη χρονομέτρηση των προκαθορισμένων χρονικών μεσοδιαστημάτων – τα τέσσερα λεπτά μπορεί να φανούν παρά πολύς χρόνος.\nΚλείστε όλα τα συστήματα ενδοεπικοινωνίας.\nΝα μην περιμένετε έξω από το υπνοδωμάτιο του μωρού σας. Πηγαίνετε σε ένα άλλο δωμάτιο και αποσπασθείτε – πχ. φτιάχνοντας ένα τσάι και ανοίγοντας την τηλεόραση. Να επιστρέψετε να δείτε τι κάνει το μωρό σας, μόνο όταν περάσει ο προκαθορισμένος χρόνος αναμονής.\nΦροντίστε να συζητήσετε πρώτα με τον σύντροφό σας, προκειμένου να βεβαιωθείτε ότι συμφωνείτε για τη τακτική που θα εφαρμόσετε στο πρόβλημα του ύπνου του παιδιού σας. Προετοιμαστείτε για το ρόλο που θα αναλάβει ο καθένας από εσάς (πχ., για την επαναρύθμιση και τη χρονομέτρηση των διαλειμμάτων). Σκεφτείτε να εναλλάσσεστε κάθε βράδυ.\nΑποφύγετε να επιβαρύνετε τον εαυτό σας με υπερβολικές δεσμεύσεις (όχι βαρύ ωράριο εργασίας) τις πρώτες λίγες ημέρες αφότου αρχίσετε την εφαρμογή της ελεγχόμενης καθησύχασης του μωρού σας. Εκείνο που χρειάζεται είναι να μπορείτε να προχωρείτε, χωρίς να αλλάζετε σημαντικά τη ρουτίνα του μωρού σας.\nΝα μη ξεχνάτε να απομακρύνεστε από το δωμάτιο του μωρού σας προτού να έχει αυτό αποκοιμηθεί.\nΗ έλλειψη των απαραίτητων στοιχείων, που αφορούν τις πληροφορίες για τη δοσολογία, την αποτελεσματικότητα, την ανοχή, και την ασφάλεια των υπνωτικών φαρμάκων, καθώς και η απουσία των επαρκώς σχεδιασμένων κλινικών μελετών τους σε παιδιά, έχουν ως αποτέλεσμα να μην έχει επιτραπεί προς το παρόν από τον Οργανισμό Τροφών και Φαρμάκων των ΗΠΑ (FDA) η χορήγησή αυτών των φαρμάκων στο παιδικό πληθυσμό. Για την, βασισμένη σε επαρκείς επιστημονικές ενδείξεις, εφαρμογή της φαρμακοθεραπείας στα παιδιά θα απαιτηθεί η πραγματοποίηση περαιτέρω έρευνας. Ωστόσο, θα πρέπει να αναγνωριστεί ότι, αυτή η ανάγκη της αναμονής προσφέρει ελάχιστη παρηγοριά σε μια απελπισμένη οικογένεια, η οποία θα πρέπει να καταπιαστεί με τα χρόνια προβλήματα ύπνου ενός παιδιού. Και συχνά αυτό μπορεί να συμβαίνει, χωρίς να έχει στη διάθεσή της τις κατάλληλες πηγές επαγγελματικής βοήθειας στο τομέα της στήριξης μιας συμπεριφορικής θεραπευτικής στρατηγικής. Η επιλογή της χρησιμοποίησης μιας, εκτός της επίσημης ιατρικής συνταγογράφησης, φαρμακολογικής θεραπείας, θα πρέπει να προκύψει αφού ληφθεί σοβαρά υπόψη η ισορροπία μεταξύ των ηθικών αρχών, των οικονομικών μέσων και των ασφαλών ενδείξεων της. Εφόσον αποφασιστεί για κάποιο λόγο η φαρμακευτική αγωγή, θα πρέπει να εφαρμόζεται σε συνδυασμό με τις συμπεριφορικές παρεμβάσεις.\nΠαρά την απουσία αξιόπιστων ενδείξεων από την κλινική εμπειρία, έχουν χρησιμοποιηθεί παραδοσιακά αρκετά φάρμακα για τη θεραπεία της παιδιατρικής αϋπνίας, όπως είναι: οι βενζοδιαζεπίνες, οι α-2 αγωνιστές (πχ., η κλονιδίνη, η γουανφασίνη), τα παράγωγα της πυριμιδίνης (πχ., η ζαλεπλόνη και η ζολπιδέμη), τα ηρεμιστικά αντικαταθλιπτικά (πχ. η τραζοδόνη και η μιρταζαπίνη), η μελατονίνη, και τα ηρεμιστικά αντιισταμινικά (πχ., η διφενυδραμίνη, και η υδροξυζίνη).\nΗ μελατονίνη είναι ένα αποτελεσματικός, ασφαλής και καλά ανεκτός παράγοντας, και κυρίως στις περιπτώσεις που η αϋπνία προκαλείται από διαταραχές του κιρκάδιου ρυθμού. Αρκετές, ελεγχόμενες, με εικονική ουσία, μελέτες της χορήγησης της μελατονίνης σε ενήλικες και παιδιά (σε κάποιες μελέτες και σε παιδιά ηλικίας μόλις 3 ετών), έδειξαν ότι η μελατονίνη που χορηγείται την ώρα του ύπνου περιορίζει τον λανθάνοντα χρόνο εγκατάστασης του ύπνου και αυξάνει τη συνολική διάρκεια του ύπνου.


Nonews-NEWS: Όταν η Ριάνα συνάντησε τον Μακρόν...\nΌταν η Ριάνα συνάντησε τον Μακρόν...\nΣυνάντηση με τον Πρόεδρο της Γαλλίας Εμανουέλ Μακρόν, είχε χθες η διάσημη τραγουδίστρια Ριάνα.\nΗ συνάντηση κράτησε...\nπάνω από μία ώρα, ενώ η Ριάνα την χαρακτήρισε «απίστευτη». Η τραγουδίστρια μετέβη στο Ελιζέ για να ζητήσει από τον Γάλλο ηγέτη να χρηματοδοτήσει την Πρωτοβουλία «Εκπαίδευση για Όλους», ένα φιλανθρωπικό ταμείο, του οποίου είναι πρέσβειρα.\n«Είχα μια απόλυτα απίστευτη συνάντηση με τον πρόεδρο και την Πρώτη Κυρία της Γαλλίας, ήταν απίστευτα φιλόξενοι με εμάς» δήλωσε κατά την αποχώρησή της η τραγουδίστρια, η οποία είναι υπέρμαχος πολλών μη κυβερνητικών οργανώσεων και χρίσθηκε από το πανεπιστήμιο Χάρβαρντ ανθρωπίστρια της χρονιάς. «Οι ηγετικές του ικανότητες με ενέπνευσαν και με εντυπωσίασαν» τόνισε η Ριάνα.\n«Μιλήσαμε για την εκπαίδευση σε παγκόσμιο επίπεδο. Θα κάνουμε σημαντικές ανακοινώσεις τον Σεπτέμβριο και θα προβούμε σε επιπλέον ενέργειες για την Αφρική τον Οκτώβριο» επισήμανε επίσης, αναφερόμενη στις δράσεις του φιλανθρωπικού ταμείου. «Είναι η χρονιά της εκπαίδευσης» συμπλήρωσε.


ΔΡΑΣΤΗΡΙΟΤΗΤΕΣ – Euromentor.eu\n• Προκειμένου να επιτευχθούν οι στόχοι του Προγράμματος, οι πέντε συνεργάτες του MYNNOVA, έχουν αναλάβει να εργαστούν για τις ακόλουθες δραστηριότητες:Ανάπτυξη της πλατφόρμας Euromentor στα αγγλικά και στις πέντε γλώσσες των συνεργατών. Η πλατφόρμα παρέχει μια ευέλικτη και ελευθέρα προσβάσιμη ευκαιρία για ποιοτική καθοδήγηση από εξειδικευμένους συμβούλους σε θέματα νεολαίας, άλλους επιχειρηματίες και έμπειρους επαγγελματίες, που είναι πρόθυμοι να μοιραστούν το χρόνο και τις γνώσεις τους. Μπορείτε να βρείτε όλες τις παραπάνω γλώσσες στο bar ή κάντε κλικ στις ακόλουθες σημαίες:\n• Δημιουργία κοινωνικών μέσων για το πρόγραμμα MYNNOVA και την πλατφόρμα Euromentor. Η συνεργασία έχει ήδη δημιουργήσει σελίδες στα κοινωνικά μέσα Facebook, Twitter και LinkedIn. Εξετάζει επίσης τη δημιουργία σελίδων και σε άλλα κοινωνικά μέσακατάλληλα για την προσέγγιση νέων κοινωνικών επιχειρηματών και θα σας ενημερώνουν για κάθε νέο μέσο επικοινωνίας.\n• Συμμετοχή επίσης σε εκδηλώσεις προωθώντας τις δραστηριότητες του έργου. Όλοι οι συνεργάτες βρίσκουν κατάλληλες εκδηλώσεις σε εθνικό και διεθνές επίπεδο για να συμμετάσχουν, προωθώντας την πλατφόρμα Euromentor και προσεγγίζοντας νέους κοινωνικούς επιχειρηματίες που θα επωφεληθούν από τις υπηρεσίες της. Για νέα σχετικά με τη συμμετοχή και τα μελλοντικά γεγονότα, μπορείτε να ανατρέξετε στη σελίδα μας Νέα και Εκδηλώσεις (News and Events).\n• Διοργάνωση ομάδας εστίασης με τους ενδιαφερόμενους (stakeholders). Οι συνεργάτες έχουν έρθει σε επαφή με νέους από όλες τις χώρες-εταίρους για ανατροφοδότηση σε δυο διαφορετικά θέματα: τις ικανότητες των μεντόρων και των συμβουλευμένων στο πλαίσιο των ικανοτήτων.\n• Οργάνωση κοινής κατάρτισης προσωπικού. Η κατάρτιση περιελάβανε πέντε οργανισμούς εταίρους εργαζομένων, εκπαιδευμένους να παρέχουν διαδικτυακή λήψη συμβουλών χρησιμοποιώντας την πλατφόρμα Euromentor. Το κύριο κίνητρο της Κοινής Εκπαίδευσης Προσωπικού ήταν η εξασφάλιση εναρμονισμένης ετοιμότητας των μελών του προσωπικού των συνεργατών. Επιπλέον, η κατάρτιση εξασφάλισε ότι οι youth workers σε προγράμματα κατάρτισης στον τομέα της κοινωνικής επιχειρηματικότητας και σε διεθνείς μορφές μη τυπικής μάθησης, αναπτύσσουν δεξιότητες λήψης συμβουλών και αντιστρόφως, οι youth workers γίνονται ικανοί στο να καθοδηγήσουν την αναβάθμιση αυτής της ικανότητας στο πλαίσιο των κοινωνικών καινοτομιών και της επιχειρηματικότητας.\n• Πιλοτικό πρόγραμμα υποστήριξης για κοινωνικούς καινοτόμους και κατάρτιση των μεντόρων στο πως να παραχωρούν συμβουλές διαδικτυακά. Αυτές οι δραστηριότητες που συνδέονται με την πλατφόρμα Euromentor, έχουν σχεδιαστεί για να βελτιώσουν τις λειτουργίες και την εμπειρία των χρηστών της πλατφόρμας, καθώς και για να ξεκινήσουν τη διαδικασία συμβουλευτικής υποστήριξης με τους πρώτους διαδικτυακούς μέντορες. Μπορείτε και εσείς να συμμετάσχετε στη διαδικασία συμβουλευτικής υποστήριξης είτε ως μέντορας είτε ως συμβουλευμένος!\n• Προώθηση των κατευθυντήριων γραμμών πολιτικής για τους υπευθύνους χάραξης πολιτικής και άλλους ενδιαφερόμενους για την ενίσχυση των κοινωνικών καινοτομιών. Οι κατευθυντήριες γραμμές πολιτικής θα προσφέρουν μια νέα βάση δεδομένων για τη συνεχιζόμενη συζήτηση σχετικά με την ενίσχυση του περιβάλλοντος για τις κοινωνικές καινοτομίες στην Ευρώπη, με γνώμονα την αντιμετώπιση των κοινωνικών προκλήσεων. Οι κατευθυντήριες γραμμές θα αντικατοπτρίζουν τα διδάγματα που αντλήθηκαν από τις πιλοτικές διαδικασίες υποστήριξης, την κατάρτιση των youth workers και των νέων επιχειρηματιών σε μέντορες, τη συνεχή επικοινωνία κατά τη διάρκεια του έργου με τις ομάδες στόχους και άλλους βασικούς ενδιαφερόμενους. Όταν είναι έτοιμες, οι κατευθυντήριες γραμμές πολιτικής θα είναι προσβάσιμες ως αποτέλεσμα του έργου.\n• Διεξαγωγή διεθνούς διάσκεψης. Το συνέδριο θα πραγματοποιηθεί στο Βουκουρέστι, στη Ρουμανία, και θα αποτελέσει ένα μονοήμερο γεγονός, με επίκεντρο τον τρόπο με τον οποίο οι διαδικτυακή συμβουλευτική υποστήριξης ενισχύουν το οικοσύστημα των κοινωνικών καινοτομιών σε μια πλατφόρμα υπηρεσιών, τόσο σε εθνικό όσο και σε ευρωπαϊκό επίπεδο. Θα παρουσιαστεί επίσης η πλατφόρμα Euromentor, καθώς και τα άλλα αποτελέσματα από την υλοποίηση του έργου.


Etihad Αποδοτικά Λειτουργικά Κέρδη EBITDAR για το 2010\nΑρχική Airlines News Etihad Αποδοτικά Λειτουργικά Κέρδη EBITDAR για το 2010\nΗ Etihad Airways θα παρουσιάσει σημαντικά κέρδη προ φόρων, χρηματοδοτικών αποτελεσμάτων, αποσβέσεων και εξόδων μίσθωσης αεροσκαφών (EBITDAR) για το 2010, όπως δήλωσε ο Γενικός Διευθυντής James Hogan, σηματοδοτώντας ένα σημαντικό βήμα στην πορεία της εταιρείας για πλήρη κάλυψη της αρχικής επένδυσης (full break-even) ακόμη και μέσα στο 2011 και για την κερδοφορία της το 2012.\nΟ κ. Hogan μίλησε σε ένα οικονομικό road-show/εκδήλωση στο Λονδίνο, στο οποίο παρευρίσκονταν πάνω από 170 αντιπρόσωποι τραπεζών και άλλων χρηματοοικονομικών ιδρυμάτων. Στην εκδήλωση αυτή, η οποία αποτελεί μέρος της τακτικής δραστηριότητας της αεροπορικής εταιρείας με τη διεθνή οικονομική κοινότητα, η Etihad παρουσίασε την στρατηγική της για το μέλλον, καθώς και τις εμπορικές της επιδόσεις από την στιγμή της έναρξης λειτουργίας της πριν από επτά χρόνια.\nΠαρά τις σημαντικές επενδύσεις σε νέους προορισμούς, σε στόλο και υποδομές, η αεροπορική εταιρεία θα επιτύχει πλήρη κάλυψη της αρχικής της επένδυσης (full break-even) μέχρι το 2011, η οποία θα οδηγήσει σε πλήρη κερδοφορία από το 2012.\nΤο EBITDAR είναι ένας βασικός τρόπος μέτρησης των λειτουργικών κερδών στην αεροπορική βιομηχανία. Το 2010 η αεροπορική εταιρεία θα παρουσιάσει για πρώτη φορά επικερδές EBITDAR.\nΜιλώντας στo road-show event, ο κ. Hogan είπε: “Έχοντας μπροστά μας μόνο ένα μήνα, είμαστε σε καλό δρόμο για να εμφανίσουμε κερδοφόρο EBITDAR για το 2010, σηματοδοτώντας ένα σημαντικό επίτευγμα για την οικονομική ανάπτυξη της αεροπορικής εταιρείας.\n“Επόμενος μας στόχος είναι full break-even το 2011, οδηγώντας μας σε κερδοφορία από το 2012 και μετά. Όλα τα σημάδια δείχνουν ότι οι στόχοι μας είναι εφικτοί.\n“Η ανάπτυξη του Άμπου Ντάμπι ως ένας παγκόσμιος προορισμός κατέχει σημαντικό ρόλο και στη δική μας ανάπτυξη. Η επένδυση που έχει κάνει η Κυβέρνηση στην τουριστική υποδομή, στα ξενοδοχεία και στα αξιοθέατα, καθώς και στο επιχειρηματικό περιβάλλον, πραγματικά αποφέρει αποτελέσματα.\n“Η Etihad είναι μία αεροπορική εταιρεία με φιλόδοξα σχέδια για το μέλλον. Όμως όλα αυτά τα σχέδια βασίζονται σε στέρεες εμπορικές βάσεις. Οι μέτοχοί μας προσδοκούν μία ανταπόδοση και εμείς θα τους την δώσουμε.”\nΤα οικονομικά road-show της Etihad είναι μέρος του προγράμματος εμπορικής χρηματοδότησης της αεροπορικής εταιρίας, κυρίως για την υποστήριξη της χρηματοδότησης των αεροσκαφών της. Το μεγαλύτερο μέρος της χρηματοδότησης για τον στόλο της εταιρείας προέρχεται από τις εμπορικές αγορές και η Etihad ανελλιπώς ενημερώνει το οικονομική κοινότητα για την επιχειρηματική της απόδοση.\nΟ κ, Hogan δήλωσε: “Υπάρχει ένα πρόσφατο ενδιαφέρον για το θέμα των εγγυήσεων των εξαγωγικών πιστώσεων αλλά για την Etihad, αυτό αποτελούσε πάντα ένα μικρό παράγοντα για τη στρατηγική χρηματοδότησης των αεροσκαφών μας. Το μεγαλύτερο μέρος της χρηματοδότησής μας προέρχεται από εμπορικές συμφωνίες και είναι σημαντικό για τα διεθνή ιδρύματα να καταλάβουν την απόδοση της επιχείρησης.\nΠροηγούμενο άρθροETOA Hoteliers Workshop Wins Support of Belgian Tourist Organisations\nΕπόμενο άρθροΗ Κατερίνα Μούσμπε μίλησε “για τα εμπόδια προσέλκυσης των Αράβων τουριστών στην Ελλάδα”


Η οικονομική διακυβέρνηση στην ευρωζώνη | Η Εφημερίδα των Συντακτών\nΑΠΟΨΕΙΣ 19.04.2017, 14:58\nΗ οικονομική διακυβέρνηση στην ευρωζώνη\nEχει καταστεί κοινός τόπος για ευρωπαϊστές, αντιευρωπαϊστές και ευρωσκεπτικιστές η αντίληψη ότι τα ευρωπαϊκά πολιτικά πράγματα εδώ και δεκαετίες βρίσκονται σε καθεστώς στασιμότητας.\nΟι πολιτικοί ηγέτες των κρατών-μελών της Ευρωπαϊκής Ενωσης και ειδικότερα της ευρωζώνης ούτε σχεδιάζουν, ούτε προγραμματίζουν, αλλά απλώς διαχειρίζονται την ευρωπαϊκή κρίση, η οποία καθίσταται βαθύτερη.\nΟ κορυφαίος φιλόσοφος και διανοούμενος της εποχής μας Γιούργκεν Χάμπερμας σε πρόσφατη δημόσια παρέμβασή του στη συζήτηση που συντόνισε στο Βερολίνο ανάμεσα στον Εμανουέλ Μακρόν και τον Ζίγκμαρ Γκάμπριελ, η οποία δημοσιεύτηκε στην «Εφημερίδα των Συντακτών», τόνισε με έμφαση ότι οι πολιτικοί ηγέτες της Ευρωπαϊκής Ενωσης δεν έχουν σχέδιο για την Ευρώπη.\nΙσως χρειάζεται να προχωρήσουμε ένα βήμα παραπέρα και να διαπιστώσουμε ότι το χάσμα ανάμεσα στις ηγετικές ομάδες και τους πολίτες σε ολόκληρη την ευρωπαϊκή επικράτεια βαθαίνει.\nΔεν έχουμε να κάνουμε με διαφορετικούς προσανατολισμούς, αλλά με ριζικά διαφορετικές αντιλήψεις και ιδέες για τη δομή και τη λειτουργία της Ευρωπαϊκής Ενωσης.\nΟ πολιτικός σκεπτικισμός του προέδρου της Ευρωπαϊκής Επιτροπής, Γιούνκερ, είναι χαρακτηριστικό παράδειγμα πολιτικής αδυναμίας της Ευρωπαϊκής Ενωσης ως οντότητας να αναστοχαστεί τον εαυτό της και να σχεδιάσει το μέλλον της.\nΤα 60 χρόνια από τη Συνθήκη της Ρώμης έχουν παρέλθει και οι απολογισμοί για τις πολιτικές κατακτήσεις μπορούν να διατυπωθούν.\nΤο μείζον ζητούμενο στην πολιτική συγκυρία στην οποία βρισκόμαστε έγκειται στο πώς μπορεί η ευρωζώνη να βγει από το αδιέξοδο, στο οποίο η ίδια βυθίστηκε με τις επιλογές και τις αποφάσεις της.\nΕνα είναι το λάθος, το οποίο έχει χαρακτηριστεί και δομικό ή κατασκευαστικό της ευρωζώνης: προηγήθηκε η εισαγωγή του κοινού νομίσματος (του ευρώ) αντί να υιοθετηθεί στοιχειωδώς μια κοινή οικονομική πολιτική των κρατών-μελών.\nΟλοι οι ειδικοί επιστήμονες (οικονομολόγοι), οι φιλόσοφοι, οι στοχαστές εξακολουθούν να τονίζουν ότι η νομισματική ένωση χωρίς τη στοιχειώδη οικονομική ένωση συνιστά μείζον πολιτικό λάθος.\nΣ’ αυτόν τον παράγοντα θα πρέπει να αναζητήσουμε τις στρεβλώσεις και τις παθογένειες της ευρωζώνης, η οποία λειτουργεί αποκλειστικά και μόνο ως νομισματική ένωση σε οικονομίες των οποίων οι ανομοιογένειες είναι δεδομένες και αγεφύρωτες.\nΗ αξία του νομίσματος ευρώ δεν είναι η ίδια στις ανομοιογενείς οικονομίες της ευρωζώνης.\nΕφτασε η ώρα οι ηγετικές ομάδες της Ευρωπαϊκής Ενωσης να διορθώσουν το κατασκευαστικό λάθος της ευρωζώνης και να κάνουν το αποφασιστικό και γενναίο πολιτικό βήμα προς τα εμπρός.\nΚαι αυτό δεν είναι άλλο από τη θεσμοθέτηση της οικονομικής διακυβέρνησης στην ευρωζώνη.\nO υποψήφιος πρόεδρος στη Γαλλία, Εμανουέλ Μακρόν, έχει εντάξει στο προεκλογικό πολιτικό πρόγραμμά του την ιδέα της ευρωπαϊκής οικονομικής διακυβέρνησης.\nΧρειάζεται τώρα να ξεκινήσουν οι διαβουλεύσεις και να διαμορφωθούν οι πολιτικές συνθήκες για τη θεσμοθέτηση αυτής της ιδέας, της οποίας οι πολιτικοί στόχοι ανταποκρίνονται πλήρως στο ευρωπαϊκό όραμα στη βραχυπρόθεσμη προοπτική της επόμενης δεκαετίας.\nΑς εξετάσουμε τώρα τι σημαίνει η οικονομική διακυβέρνηση στην ευρωζώνη κατά περιεχόμενο: σημαίνει τη δημιουργία ενός κοινού υπουργείου Οικονομικών για όλα τα κράτη-μέλη της ευρωζώνης, το οποίο αναλαμβάνει να ασκεί, κατά το πρότυπο του υπουργείου Οικονομικών του εθνικού κράτους, την κοινή οικονομική πολιτική είτε στο σύνολό της είτε σε επιμέρους τομείς.\nΣτο σημείο αυτό κρίνεται απαραίτητο να διευκρινιστεί ότι οι επιμέρους τομείς της συνολικής οικονομικής πολιτικής είναι πολλοί ( φορολογική πολιτική, πολιτική απασχόλησης, πολιτική χρέους ).\nΣτον σχεδιασμό των ηγετών, οι οποίοι έχουν την πολιτική βούληση να προχωρήσουν στο πρώτο και αποφασιστικό βήμα, θα περιλαμβάνονται τα στάδια και οι φάσεις για τις επιμέρους οικονομικές πολιτικές.\nΕννοείται πως η δημιουργία ενός ευρωπαϊκού υπουργείου Οικονομικών, το οποίο θα ασκεί τη συνολική οικονομική πολιτική, είναι ανέφικτη.\nΕκείνο όμως που αποτελεί επιτακτική ανάγκη είναι η πολιτική πρωτοβουλία που θα μας βγάλει από τη στασιμότητα.\nΕξίσου σημαντικό είναι να τεθούν όποιοι τελικά τομείς της οικονομικής πολιτικής αποτελέσουν τον κοινό πυρήνα της ευρωπαϊκής δράσης υπό τον έλεγχο του Ευρωπαϊκού Κοινοβουλίου.\nΚαι στο σημείο αυτό το αίτημα της δημοκρατικής νομιμοποίησης ικανοποιείται, στον βαθμό που κοινές οικονομικές δράσεις των κρατών-μελών της ευρωζώνης ελέγχονται από το Ευρωπαϊκό Κοινοβούλιο.\nΣυνοψίζοντας για το ζήτημα της οικονομικής διακυβέρνησης στην ευρωζώνη να σημειωθούν τα εξής: πρώτον, σημασία δεν έχουν οι τεχνικές λεπτομέρειες, οι οποίες αναφέρονται στη θεσμοθέτησή της, αλλά εκείνο που πρωτεύει έχει να κάνει με την πολιτική βούληση των ηγετών της Ευρωπαϊκής Ενωσης να ξεπεράσουν τα αδιέξοδα που οι ίδιοι δημιούργησαν με τη νομισματική ένωση και, δεύτερον, η προτεινόμενη στοιχειώδης οικονομική ένωση αφενός διορθώνει το δομικό λάθος της ευρωζώνης, αφετέρου (πράγμα που είναι και το σημαντικότερο) εντάσσεται στην προοπτική της πολιτικής ένωσης των ευρωπαϊκών κρατών μακροπρόθεσμα.\nΑΠΟΨΕΙΣ 24.10.2018, 18:01\nΗ Ιταλία και το ευρώ\nΟι ισχυροί έχουν επιλέξει να εμφανίσουν τη σύγκρουση της ιταλικής κυβέρνησης με το Βερολίνο, το Παρίσι και το διευθυντήριο των Βρυξελλών ως μία αντιπαράθεση μεταξύ λαϊκιστών και ευρωπαϊστών. Μια βολική...\nΑΠΟΨΕΙΣ 23.06.2016, 06:10\nΓιατί το Brexit;\nΠώς είναι δυνατόν η ηττημένη των δύο παγκοσμίων πολέμων Γερμανία, η οποία καταστράφηκε ολοσχερώς ισάριθμες φορές, να έχει αναδειχτεί μέσα σε λίγες δεκαετίες, αναίμακτα, σε ηγεμονεύουσα χώρα της Ευρώπης, ενώ η...\nΑΠΟΨΕΙΣ 25.08.2015, 17:01\nΗ απάντηση στο δίλημμα €υρώ ή Δραχμή είναι Δυαδικό €υρώ (Μέρος 3ο)\nΗ συγκεκριμένη νομισματική πρόταση διευκολύνει τη σύγκλιση των οικονομιών, αλλά παράλληλα θα πρέπει να υπάρξουν και παράλληλες κινήσεις οι οποίες να συνοδεύουν τη νομισματική μετάβαση, προκειμένου αυτή να...


Τρεις έξυπνες χρήσεις της παραμάνας ~ You Greeks\nΜπορεί να βρίσκεται στο συρτάρι κάθε σπιτιού αλλά δεν χρησιμοποιείται πολύ συχνά.\nΟι παραμάνες όμως μπορούν να σας λύσουν τα χέρια σε μικρά και συχνά καθημερινά προβλήματα που δεν φαντάζεστε...\nΔείτε τρεις έξυπνες χρήσεις της...\n1. Φτιάξτε το ριχτάρι\nΠόσες φορές έχετε σηκωθεί από τον καναπέ σας, παρασύροντας μαζί το αγαπημένο σας ριχτάρι. Μην παιδεύεστε άλλο να το ισιώνετε κάθε φορά. Πιάστε το ριχτάρι από τον καναπέ σε στρατηγικά σημεία και ξεμπερδέψατε.\n2. Χαμένες κάλτσες\nΑν είστε από αυτούς που μονίμως έχετε μια χαμένη κάλτσα, υπάρχει λύση. Πριν τις βάλετε στο πλυντήριο πιάστε τις με μια παραμάνα και το πρόβλημα λύθηκε. Θα είναι πάντα με το ζευγάρι τους.\n3. Η λύση στα κορδόνια\nΑν βρήκε το κορδόνι από το φούτερ ή οποιοδήποτε άλλο ρούχο, η παραμάνα μπορεί να κάνει τη δουλειά της. Πιάστε το κορδόνι με την παραμάνα και περάστε το σιγά-σιγά μέσα από την τρύπα.


Ο αγώνας ενός ανθρώπου για την προστασία του πνεύμονα της Μεσογείου | Euronews\nΟ αγώνας ενός ανθρώπου για την προστασία του πνεύμονα της Μεσογείου\nΛιβάδια Ποσειδωνίας - Πνευματικά Δικαιώματα Manu San Felix\nΑπό Graham Keeley • ανανεώθηκε πριν: 01/06/2021\nΣτα πράσινα νερά της Φορμεντέρα, κρύβεται ένα από τα καλύτερα διατηρημένα μυστικά της φύσης. Το ισπανικό νησί είναι διάσημο για τις παραλίες του και τα σεληνιακά τοπία του. Χρωστά ένα μέρος της ομορφιάς του στα υποθαλάσσια λιβάδια από ποσειδωνίες. Γνωστές και ως το γρασίδι του Ποσειδώνα, αυτό το φυτό αναπτύσσεται σε εκατοντάδες χιλιόμετρα στο βυθό της Μεσογείου.\nΕίναι από τους παλαιότερους οργανισμούς πάνω στη γη. Μετρά περίπου 100.000 χρόνια παρουσίας.\nΗ σημασία της έγκειται στον τρόπο που προστατεύει το θαλάσσιο οικοσύστημα και στο ρόλο της ενάντια στην κλιματική αλλαγή. Μόλις ένα τετραγωνικό μέτρο αυτού του φυτού παράγει τόσο οξυγόνο, όσο ένα εκτάριο του τροπικού δάσους του Αμαζονίου.\nΤαυτόχρονα απορροφά μεγάλες ποσότητες διοξειδίου του άνθρακα και το μετατρέπει σε φυτική ουσία με αποτέλεσμα να έχει κομβική σημασία στη μάχη ενάντια στην κλιματική αλλαγή.\nΣύμφωνα με μια μελέτη της Unesco που εκδόθηκε τον Μάρτιο του 2021, από τον Κάρλος Ντουάρτε, θαλάσσιο βιολόγο στο Πανεπιστήμιο Βασιλιάς Αμπντουλάχ της Σαουδικής Αραβίας, ένα εκτάριο με ποσειδωνίες μπορούν να απορροφήσουν τόσο CO2, όσο 15 εκτάρια τροπικού δάσους.\nΤο φυτό βοηθά επίσης στον καθαρισμό των μολυσμένων νερών της Μεσογείου και προστατεύει τις παραλίες της Φορμεντέρα και των υπόλοιπων νησιών.\nΠαρόλο το νομοθετικό πλαίσιο προστασίας που έχει υιοθετήσει η Ε.Ε. για την προστασία αυτού του πολύτιμου σύμμαχου, η ποσειδωνία απειλείται μόνιμα από τη μόλυνση που δημιουργεί ο άνθρωπος, την κλιματική αλλαγή και τις άγκυρες των σκαφών που διαλύουν το φυτό.\nΓοητευμένος από το γρασίδι του Ποσειδώνα\nΜανού Σαν ΦελίξManu San Felix\nΟ Έντερ Μανού Σαν Φελίξ είναι θαλάσσιος βιολόγος. Εδώ και τρεις δεκαετίες αγωνίζεται για τη σωτηρία της ποσειδωνίας: «Έκανα την πρώτη μου κατάδυση στην Φορμεντέρα το 1993 και η ποσειδωνία με γοήτευσε. Είναι ένα εξαιρετικό φυτό που έχει πολλά καλά. Τα λιβάδια δημιουργούν ένα οικοσύστημα. Αυτό λειτουργεί ως ο πνεύμονας της Μεσογείου, χάρη στις μεγάλες ποσότητες οξυγόνου που παράγει. Αυτό βοηθά στον καθαρισμό του νερού. Απορροφά επίσης μεγάλες ποσότητες CO2 και αποτελεί καταφύγιο, σπίτι και τόπο αναπαραγωγής πολλών ειδών, που ζουν μέσα σ’ αυτά τα λιβάδια».\nΣύμφωνα με τον θαλάσσιο βιολόγο, η πυκνότητα αυτών των λιβαδιών βοηθά στην προστασία των ακτών από τα κύματα, αφού λειτουργούν ως κυματοθραύστες και εμποδίζουν τη διάβρωσή τους. Οι σκελετοί εκατομμυρίων ειδών που υπάρχουν σ’ αυτά τα λιβάδια βοηθούν στην αποκατάσταση των ακτών.\nΟι απειλές που αντιμετωπίζουν τα λιβάδια της ποσειδωνίας\nΠαρόλα αυτά, η ποσειδωνία αντιμετωπίζει σοβαρή απειλή από τη μόλυνση και την υπερθέρμανση των νερών, λόγω της κλιματικής αλλαγής.\nΟ Σαν Φελίξ υποστηρίζει ότι περίπου το 30% της ποσειδωνίας στην Μεσόγειο έχει καταστραφεί, σύμφωνα με τα δεδομένα που δημοσιεύτηκαν σε μια μελέτη στο περιοδικό Nature, το 2015. Η μελέτη επισήμανε ότι το 1,5% του φυτού καταστρέφεται κάθε χρόνο και σχεδόν το 29% της ποσειδωνίας έχει χαθεί από το 1879.\nΜια μελέτη που κυκλοφόρησε το 2019 από την Ευρωπαϊκή Επιτροπή έδειξε ότι η Ευρωπαϊκή Οδηγία για τα Ενδιαιτήματα του 2020 συνέβαλε στην προστασία 1120 απειλούμενων λιβαδιών ποσειδωνίας στη Μεσόγειο.\nΗ ισπανική κυβέρνηση έχει απαγορεύσει σε ιδιοκτήτες σκαφών να ρίχνουν άγκυρα σε συγκεκριμένες περιοχές γύρω από τις Βαλεαρίδες, παρά τις αντιδράσεις τους.\n«Το πρόβλημα είναι ένα σκηνικό που επαναλαμβάνεται. Πριν μερικά χρόνια, μόνο 400 σκάφη έρχονταν στην Φορμεντέρα και την Ίμπιζα, ενώ σήμερα φτάνουν εδώ 4.000 κάθε χρόνο. Ο αντίκτυπος είναι τεράστιος. Οι άγκυρές τους μπορούν να καταστρέψουν μεγάλα τμήματα αυτών των λιβαδιών» υπογραμμίζει ο Σαν Φελίξ.\nΓια να προσφέρει μια δωρεάν και εύκολη λύση, ανέπτυξε μια εφαρμογή για τους ιδιοκτήτες σκαφών. Το Posidonia Maps τους προειδοποιεί αν υπάρχει κάποιο λιβάδι κάτω από το σκάφος τους, ώστε να μην ρίξουν άγκυρα εκεί και το καταστρέψουν.\nΗ εφαρμογή έχει καταγράψει τα λιβάδια γύρω από την Φορμεντέρα, ένα νησί που ελκύει τους πλούσιους και τα σκάφη τους. Ο Σαν Φελίξ σκοπεύει να κυκλοφορήσει και έναν άλλο χάρτη με τα λιβάδια γύρω από τις Βαλεαρίδες φέτος το καλοκαίρι. Ο απώτερος στόχος του είναι να υπάρξει στο μέλλον μια συνολική καταγραφή της ποσειδωνίας στη Μεσόγειο.\nΤι είναι ο μπλε άνθρακας;\nΤο ενδιαφέρον για τον μπλε άνθρακα, τη δυνατότητα δηλαδή που έχουν τα θαλάσσια οικοσυστήματα να δεσμεύσουν CO2, αυξάνεται διαρκώς. Η μελέτη που δημοσίευσε η Unesco τον Μάρτιο αποκάλυψε ότι 33 δισεκατομμύρια τόνοι CO2, περίπου το 1/3 των παγκόσμιων εκπομπών του 2019, είναι αποθηκευμένοι σ’ αυτούς τους «απορροφητήρες» άνθρακα.\nΟι επαναλαμβανόμενες πυρκαγιές των δασών είναι ένα γνωστό σύμβολο της κλιματικής αλλαγής, καθώς καταστρέφουν την ικανότητα των δέντρων να απορροφούν CO2.\nΠοσειδωνίαManu San Felix\nΣε μια μελέτη που κυκλοφόρησε τον Φεβρουάριο στο «Φύση, Οικολογία και Εξέλιξη», ερευνητές από το Πανεπιστήμιο Στάνφορντ βρήκαν ότι τα φυτά που μεγαλώνουν αργά μπορούν να επιβιώσουν από τις φλόγες, αλλά δεν μπορούν να απορροφήσουν πολύ διοξείδιο.\nΑυτά τα θαλάσσια οικοσυστήματα μπλε άνθρακα είναι πιο πυκνά σε σχέση με τα δάση και έχουν ένα ακόμη μεγαλύτερο πλεονέκτημα: δεν κινδυνεύουν από φωτιά.\nΣτην Φορμεντέρα, ο Σαν Φελίξ ελπίζει ότι ο κόσμος θα συνειδητοποιήσει την σημασία της ποσειδωνίας: «Θέλω ο κόσμος να καταλάβει την ποσότητα της ποσειδωνίας που έχει καταστραφεί και πώς μπορούμε εύκολα να σταματήσουμε αυτή την καταστροφή. Αυτό το φυτό είναι ζωτικής σημασίας για το θαλάσσιο περιβάλλον».\nΕλλάδαΠόλεμος στην ΟυκρανίαΡωσίαΜετανάστεςΡωσική εισβολή στην ΟυκρανίαΤουρκίαΣύνοδος G7ΝΑΤΟδιπλωματίαΗνωμένο ΒασίλειοΗνωμένες Πολιτείες Αμερικής / ΗΠΑΕυρωπαϊκή Ένωση


Πυροσβέστης πέθανε περιμένοντας για ώρα το ασθενοφόρο – Δεν υπήρχε οδηγός για το όχημα - Newtoday.gr\nΑρχική Ελλάδα Πυροσβέστης πέθανε περιμένοντας για ώρα το ασθενοφόρο – Δεν υπήρχε οδηγός για...\nΠυροσβέστης πέθανε περιμένοντας για ώρα το ασθενοφόρο – Δεν υπήρχε οδηγός για το όχημα\nΓια τις συνθήκες και τα αίτια που προκάλεσαν τον θάνατό του θα διενεργηθεί προανάκριση και Ένορκη Διοικητική Εξέταση\nΘλίψη και οργή επικρατεί στο νησί της Χίουμε το θάνατο 43χρονου πυροσβέστη, ο οποίος πέθανε αβοήθητος… γιατί άργησε το ασθενοφόρο να τον παραλάβει, καθώς όπως αποδείχτηκε, δεν υπήρχε οδηγός να τον οδηγήσει το όχημα.\nΗ γιατρός της περιοχής έσπευσε σχεδόν άμεσα στο σημείο για να προσφέρει τις πρώτες βοήθειες, ενώ είχε κληθεί παράλληλα και ασθενοφόρο να τον παραλάβει για να τον μεταφέρει στο νοσοκομείο. Ωστόσο το όχημα άργησε πολύ να έρθει καθώς ο ένας και μοναδικός εθελοντής οδηγός της περιοχής της Βολισσού, που βρίσκεται κοντά στο σημείο όπου κατέρρευσε ο 43χρονος, βρίσκονταν στα Καρδάμυλα.\nΌπως αναφέρουν τα τοπικά Μέσα Ενημέρωσης ο ίδιος ήταν πατέρας δύο παιδιών.\nΠροηγούμενο άρθροΚύθηρα: Πρόσκρουση φορτηγού πλοίου σε βραχονησίδα\nΕπόμενο άρθροΤι ισχύει για τον υποχρεωτικό εμβολιασμό – Ανακοινώσεις για χώρους διασκέδασης


Μητσοτάκης σε Μέρκελ: «Η θέση της Ελλάδας είναι στον στενό πυρήνα της Ευρώπης και την Ευρωζώνη»\n🕔13/02/2017 - 17:20\nΤην ξεκάθαρη θέση της ΝΔ πως η θέση της Ελλάδας είναι στον στενό πυρήνα της Ευρώπης και την Ευρωζώνη μετέφερε στη Γερμανίδα Καγκελάριο Α. Μέρκελ ο πρόεδρος της ΝΔ, Κυριάκος Μητσοτάκης, κατά τη συνάντησή τους που πραγματοποιήθηκε το μεσημέρι της Δευτέρας στα γραφεία του CDU στο Βερολίνο.\nΗ συνάντηση που έγινε στο πλαίσιο της διήμερης επίσκεψης του κ. Μητσοτάκη στο Βερολίνο, διήρκεσε περίπου μία ώρα. κατά τη διάρκεια της οποίας ο πρόεδρος της ΝΔ παρουσίασε το οικονομικό πρόγραμμα εξόδου της χώρας από την κρίση εκφράζοντας παράλληλα την ανησυχία του για την πορεία της ελληνικής οικονομίας.\nΣύμφωνα με τις πληροφορίες, ο κ. Μητσοτάκης παρουσίασε στην κ. Μέρκελ τα τεράστια προβλήματα που αντιμετωπίζει η ελληνική κοινωνία δίνοντας έμφαση στην ανεργία και τη φτώχεια και υπεραμύνθηκε της ανάγκης επιτάχυνσης των μεταρρυθμίσεων και των αλλαγών. Ο πρόεδρος της ΝΔ εξέφρασε, επίσης, την εκτίμηση πως οι καθυστερήσεις που υπάρχουν στο θέμα της αξιολόγησης οδηγούν τους πιστωτές σε υπερβολικές απαιτήσεις, ενώ μετέφερε τις σκέψεις του για το μεταρρυθμιστικό πρόγραμμα της ΝΔ σε όλους τους τομείς, όπως στη δημόσια διοίκηση, την παιδεία και τη δικαιοσύνη. Όπως είπε, μάλιστα, η ιδιοκτησία των μεταρρυθμίσεων είναι το πιο ουσιαστικό συστατικό για να βγει η χώρα από την κρίση.\nΚατά τη συνάντηση ο κ. Μητσοτάκης έθεσε και το θέμα του προσφυγικού, ζητώντας να υπάρξει πολιτική αλλά και υλική στήριξη από το Βερολίνο, ενώ αναγνώρισε πως έχουν υπάρξει καθυστερήσεις σε όσα θα έπρεπε να γίνουν.\nΚ. Μητσοτάκης και Α. Μέρκελ συνομίλησαν κατ' ιδίαν για 20 λεπτά, ενώ ακολούθησε διευρυμένη συνάντηση με τη συμμετοχή συνεργατών των δύο πλευρών. Το απόγευμα ο πρόεδρος της ΝΔ θα συναντηθεί με βουλευτές του CDU στο γερμανικό κοινοβούλιο.\nΑύριο, Τρίτη 14 Φεβρουαρίου, ο κ. Μητσοτάκης θα συναντηθεί, με τον υπουργό Οικονομικών της Γερμανίας, Βόλφγκανκ Σόιμπλε, στο υπουργείο Οικονομικών. Στη συνέχεια θα παρακαθίσει σε γεύμα εργασίας με εκπροσώπους επιχειρηματικών και βιομηχανικών φορέων της Γερμανίας.\nΤον κ. Μητσοτάκη συνοδεύουν ο εκπρόσωπος του κόμματος, Βασίλης Κικίλιας, ο τομεάρχης Οικονομικών, Χρήστος Σταϊκούρας και οι συνεργάτες του, Γιάννης Σμυρλής, Θανάσης Μπακόλας και Στέλιος Πέτσας.\nΌπως έλεγε στέλεχος του ηγετικού επιτελείου, το βασικό «αίτημα» του κ. Μητσοτάκη προς την γερμανική κυβέρνηση είναι να εξασφαλίσει «δημοσιονομικό αέρα». Η ίδια πηγή διευκρίνισε στο ΑΠΕ-ΜΠΕ, ότι η στάση τους απέναντι στην κυβέρνηση δεν πρόκειται να αλλάξει, αφού άλλωστε έχουν αναπτύξει τις θέσεις τους στην καγκελάριο της Γερμανίας ήδη από πέρυσι τον Μάρτιο. Φυσικά, υπενθυμίζουν ότι είναι πάγια θέση της ΝΔ ο σεβασμός των διεθνών συμφωνιών της χώρας, καθώς επίσης ότι «η ΝΔ στηρίζει ό,τι είναι προς όφελος της χώρας».\n«Ξεκάθαρο ‘όχι΄ στην επιστροφή στη δραχμή»\nΣε δήλωση που έκανε μετά από τη συνάντηση με την κ. Μέρκελ, ο κ. Μητσοτάκης είπε ότι μετέφερε στη Γερμανίδα καγκελάριο «μερικές εικόνες από τις δυσκολίες που περνούν οι Έλληνες, έπειτα από επτά και πλέον χρόνια οικονομικής και κοινωνικής κρίσης», δίνοντας έμφαση στην ανεργία των νέων αλλά και στην ακραία φτώχεια. Όπως είπε ενημέρωσε την κ. Μέρκελ για τις σκληρές προσπάθειες των πολιτών, την αξιοπρέπεια και την αλληλεγγύη τους για να βοηθήσουν τις οικογένειές τους και όσους χρειάζονται τη αρωγή τους. Παράλληλα ο κ. Μητσοτάκης εξήγησε στην κ. Μέρκελ ότι για τη μεγάλη πλειοψηφία των Ελλήνων η θέση μας στο κέντρο της Ευρώπης είναι αδιαπραγμάτευτη.\nΜητσοτάκης πρόεδρος ΝΔ Μητσοτάκης Βερολίνο Μέρκελ ελληνική οικονομία Grexit


You are here: Αρχική Admin's Blog\nWritten by Super User\tFriday, 23 November 2012 22:39\nΦυτείες: ΟΧΙ στο «θάνατο» του τόπου μας\nΟΧΙ στην κατάργηση των Λυκειακών Τάξεων\nΑρχικά το λόγο πήρε ο συντονιστής της Συνέλευσης Χρήστος Σαλτογιάννης και αναφέρθηκε διεξοδικά για την γενικότερη κατάσταση στην οποία βρίσκονται οι Λυκειακές Τάξεις. Ανέφερε ότι «είμαστε εδώ για να πούμε ένα δυνατό ΝΑΙ στο αυτονόητο, στην εκπαίδευση και μόρφωση των παιδιών μας». Ακόμη ότι «μέχρι στιγμής δεν έχει υπάρξει κάτι νεότερο που να αφορά το μέλλον των Λυκειακών τάξεων Φυτειών και εάν δεν υπάρξει άμεσα και σύντομα κάποια αλλαγή, τότε μοιραία από το νέο σχολικό έτος 2013-2014 θα υπάρξει οριστικό λουκέτο». Επιπλέον, η τοπική κοινωνία των Φυτειών δεν πρέπει να επιτρέψει κάτι τέτοιο και σίγουρα θα υπάρξουν και νέες μορφές διαμαρτυρίας.\nWritten by Super User\tThursday, 08 November 2012 15:57\nWritten by Super User\tFriday, 20 July 2012 19:41\nΠΡΟΓΡΑΜΜΑ ΕΚΔΗΛΩΣΕΩΝ ΑΥΓΟΥΣΤΟΥ 2012\nΠοδοσφαιρικός αγώνας παλαιμάχων. Ώρα: 18:30, γήπεδο Μπαμπίνης.\n· Επίσκεψη-ξενάγηση (πεζοπορία) στον Άγιο Γεώργιο Πόρτας και στις αρχαίες Φοιτίες. Ώρα: 07:00, αναχώρηση από την πλατεία Αγίου Νικολάου.\n· Θεατρική Βραδιά με το Θεατρικό Μπουλούκι του Συλλόγου Ματαράγκας που θα παρουσιάσει το νέο έργο των Ηλία Κουτσονικόλα και Άρη Μπιτσώρη «Της Γκόλφως το Μνη-μόνιο». Ώρα: 21:00 στην πλατεία Ευστ. Γιαννακόπουλου.\n· «Τραγικό Συμπόσιο» με την παραδοσιακή ορχήστρα του Γ. Διαμάντη στο προαύλιο του Δημοτικού Σχολείου. Ώρα προσέλευσης: 21:30. (Παρακαλούμε να τηρηθεί η ώρα προσέλευσης, για τη διευκόλυνση της οργάνωσης)\n· Παρουσίαση του βιβλίου του Αλέξανδρου Κυριαζή «Εν Μπαμπίνη Πλανώμενοι» (Παρουσιάζουν: Π. Κοντός, Ευφρ. Χρυσικού και Μπ. Τσελεπής). Ώρα: 20:00 στην πλατεία Ευστ. Γιαννακόπουλου.\n· Ντοκιμαντέρ του Δημητρίου Μπαμπούρη.\n· Μουσική Βραδιά με νεανικά συγκροτήματα. Ώρα: 22:00 στο προαύλιο του Δημοτικού Σχολείου.\n· «Μπαμπίνης γεύσεις». Ώρα: 19:00 στην πλατεία Ευστ. Γιαννακόπουλου.\n· Γενική Συνέλευση και Εκλογές για την ανάδειξη νέου Διοικητικού Συμβουλίου και Ελεγκτικής Επιτροπής.\n· Ανάβαση-προσκύνημα στην Παναγία Λιγοβιτσίου. Αναχώρηση 06:30 από τη διασταύρωση στο Σταθμό.\n· Ανάβαση-επίσκεψη στη Ντοβροπούλα και στο ερειπωμένο εκκλησάκι στην Παναγούλα. Αναχώρηση 17:30 από την πλατεία Ευστ. Γιαννακόπουλου.\nΤο παραπάνω μήνυμα ήρθε στο email του site.\nΜένουμε Ελλάδα: Περδικάκι\nWritten by Super User\tWednesday, 25 July 2012 07:18\nΣτις 24/07/2012 παίχτηκε η γνωστή εκπομπή στην ΕΡΤ μένουμε Ελλάδα όπυ έγινε και μια ζωντανή σύνδεση με το χωριό μας.\nΣτατιστικά στοιχεία του perdikaki.gr\nWritten by Super User\tMonday, 16 July 2012 09:14\nΠαρακάτω είναι τα στατιστικά στοιχεία του site τον τελευταίο χρόνο.\nΔΗΜΟΤΙΚΟ ΣΧΟΛΕΙΟ ΔΟΚΙΜΙΟΥ- ΕΥΧΕΣ\nΓραφή των κλεφτών του Βάλτου


10 λάθη που κάνετε και δεν χάνετε βάρος – Sierafm.gr -SI.E.RA FM 1053 Σιάτιστα\nΜπορεί να εμποδίζετε την πρόοδό σας, αναφορικά με το βάρος, ακολουθώντας εσφαλμένες ή ξεπερασμένες συμβουλές. Σας παρουσιάζουμε 15 κοινά λάθη που κάνουν οι άνθρωποι όταν προσπαθούν να χάσουν κιλά.\nΕίναι πολύ σύνηθες το να αισθάνεστε σαν να μην χάνετε βάρος αρκετά γρήγορα, παρά την πιστή ακολούθηση της διατροφή σας. Ωστόσο, ο αριθμός στην ζυγαριά είναι μόνο ένα μέτρο αλλαγής βάρους. Το βάρος επηρεάζεται από πολλά πράγματα, συμπεριλαμβανομένων των διακυμάνσεων των υγρών και της ποσότητας φαγητού που καταναλώνετε. Στην πραγματικότητα, το βάρος μπορεί να κυμαίνεται έως και 1,8 κιλά κατά τη διάρκεια μιας ημέρας, ανάλογα με την ποσότητα των τροφίμων και υγρών που έχετε καταναλώσει. Επίσης, τα αυξημένα επίπεδα οιστρογόνων και άλλες ορμονικές αλλαγές στις γυναίκες μπορούν να οδηγήσουν σε αυξημένη κατακράτηση υγρών, η οποία αντικατοπτρίζεται στο βάρος της ζυγαριάς. Εάν ο αριθμός στην ζυγαριά δεν κινείται, μπορεί πολύ απλά να έχετε χάσει λιπαρή μάζα αλλά να υπάρχει κατακράτηση υγρών. Ευτυχώς, μπορείτε να κάνετε πολλά πράγματα για να μειώσετε την κατακράτηση αυτή. Επιπλέον, αν έχετε πραγματοποιήσει κάποια άσκηση, μπορεί να έχει αυξηθεί η μυική σας μάζα και να έχετε χάσει λίπος. Η μέτρηση της μέσης σας με μια μεζούρα και η λήψη μηνιαίων εικόνων από τον εαυτό σας μπορεί να αποκαλύψει ότι χάνετε πραγματικά λίπος, ακόμα και αν ο αριθμός της ζυγαριάς δεν αλλάζει πολύ.\nΑπαιτείται μείωση θερμίδων για την απώλεια βάρους. Αυτό σημαίνει ότι πρέπει να κάψετε περισσότερες θερμίδες από όσες καταναλώνετε. Για πολλά χρόνια, ίσχυε ότι μια μείωση των 3.500 θερμίδων την εβδομάδα θα είχε ως αποτέλεσμα την απώλεια λίπους. Ωστόσο, πρόσφατη έρευνα δείχνει ότι το έλλειμμα θερμίδων που απαιτείται ποικίλλει από άτομο σε άτομο. Μπορεί να αισθάνεστε σαν να μην καταναλώνετε πολλές θερμίδες. Αλλά στην πραγματικότητα, οι περισσότεροι από εμάς έχουμε μια τάση να να υποτιμάμε το τι τρώμε στην πραγματικότητα. Σε μια μελέτη δύο εβδομάδων, 10 παχύσαρκοι ανέφεραν ότι κατανάλωναν 1.000 θερμίδες την ημέρα. Αντιθέτως οι εργαστηριακές δοκιμές έδειξαν ότι έλαβαν περίπου 2.000 θερμίδες την ημέρα. Μπορεί να καταναλώνετε πάρα πολλά τρόφιμα που είναι υγιεινά αλλά ταυτόχρονα και υψηλά σε θερμίδες, όπως ξηρούς καρπούς και τυρί. Η παρακολούθηση των μεγεθών των μερίδων είναι σημαντική. Από την άλλη πλευρά, η μείωση της πρόσληψης θερμίδων μπορεί να είναι αντιπαραγωγική. Μελέτες σχετικά με δίαιτες με πολύ χαμηλές θερμίδες που παρέχουν λιγότερες από 1.000 θερμίδες την ημέρα δείχνουν ότι μπορούν να οδηγήσουν σε απώλεια μυικής μάζας και να επιβραδύνουν σημαντικά το μεταβολισμό.\nΚατά τη διάρκεια της απώλειας βάρους, θα χάσετε αναπόφευκτα κάποια μυϊκή μάζα καθώς και λίπος, αν και το ποσό εξαρτάται από διάφορους παράγοντες. Εάν δεν ασκείστε καθόλου, ενώ μειώνετε τις θερμίδες που προσλαμβάνετε, πιθανόν να χάσετε περισσότερη μυϊκή μάζα και να παρατηρήσετε μείωση του μεταβολικού ρυθμού. Αντίθετα, η άσκηση βοηθάει στην ελαχιστοποίηση της ποσότητας άπαχης μάζας που χάνετε, ενισχύει την απώλεια λίπους και αποτρέπει την επιβράδυνση του μεταβολισμού σας. Όσο πιο άπαχη μάζα έχετε, τόσο πιο εύκολο είναι να χάσετε βάρος και να διατηρήσετε την απώλεια βάρους. Ωστόσο, η υπερβολική άσκηση μπορεί επίσης να προκαλέσει προβλήματα. Οι μελέτες δείχνουν ότι η υπερβολική άσκηση είναι μακροπρόθεσμα μη βιώσιμη για τους περισσότερους ανθρώπους και μπορεί να οδηγήσει σε άγχος. Επιπλέον, μπορεί να επηρεάσει την παραγωγή ορμονών επινεφριδίων που ρυθμίζουν την ανταπόκριση στο στρες. Προσπαθώντας να αναγκάσετε το σώμα σας να κάψει περισσότερες θερμίδες κάνοντας υπερβολική άσκηση δεν βοηθάτε την προσπάθεια μείωσης του βάρους σας αλλά δεν είναι και υγιές. Ωστόσο η αερόβια γυμναστική σε συνδυασμό με λίγα βάρη βοηθάει στην διατήρηση του μεταβολικού ρυθμού κατά την διάρκεια της απώλειας βάρους.\nΗ άσκηση αντοχής είναι εξαιρετικά σημαντική κατά τη διάρκεια της απώλειας βάρους. Οι μελέτες δείχνουν ότι τα βάρη είναι μία από τις πιο αποτελεσματικές ασκήσεις για την αύξηση των μυών και την αύξηση του μεταβολικού ρυθμού. Βελτιώνει επίσης τη συνολική σύνθεση του σώματος και ενισχύει την απώλεια λίπους στην κοιλιά. Στην πραγματικότητα, μια ανασκόπηση 15 μελετών με περισσότερους από 700 ανθρώπους βρήκε ότι η καλύτερη στρατηγική όλων για την απώλεια βάρους φαίνεται να είναι συνδυασμένη αερόβια άσκηση και άρση βαρών.\n5. Επιλέγετε τρόφιμα χαμηλής περιεκτικότητας σε λιπαρά ή δίαιτητικά τρόφιμα\nΟι επεξεργασμένες τροφές με χαμηλή περιεκτικότητα σε λιπαρά συχνά θεωρούνται καλές επιλογές για την απώλεια βάρους, αλλά μπορεί να φέρουν το αντίθετο αποτέλεσμα. Πολλά από αυτά τα προϊόντα είναι φορτωμένα με ζάχαρη για να βελτιώσουν τη γεύση τους. Για παράδειγμα, ένα φλιτζάνι (245 γραμμάρια) χαμηλής περιεκτικότητας σε λιπαρά, αρωματισμένο γιαούρτι μπορεί να περιέχει 47 γραμμάρια ζάχαρης (περίπου 12 κουταλάκια του γλυκού). Τα προϊόντα αυτά αντί να σας κρατάνε χορτάτους είναι πιθανό να σας κάνουν να πεινάσετε πολύ πιο γρήγορα με αποτέλεσμα να φάτε πολύ μεγαλύτερη ποσότητα. Αντί για τρόφιμα χαμηλής περιεκτικότητας σε λιπαρά, επιλέξτε έναν συνδυασμό θρεπτικών, ελάχιστα επεξεργασμένων τροφίμων.\nΠολλοί άνθρωποι πιστεύουν ότι η άσκηση ‘υπεραυξάνει’ το μεταβολισμό τους. Παρόλο που η άσκηση αυξάνει κάπως τον μεταβολικό ρυθμό, μπορεί στην πραγματικότητα να μην συμβαίνει αυτό τόσο όσο νομίζετε. Οι μελέτες δείχνουν ότι τόσο οι φυσιολογικοί όσο και οι υπέρβαροι άνθρωποι τείνουν να υπερεκτιμούν τον αριθμό των θερμίδων που καίγονται κατά τη διάρκεια της άσκησης. Σε μια μελέτη, οι άνθρωποι έκαψαν 200 και 300 θερμίδες κατά τη διάρκεια της άσκησης. Ωστόσο, όταν ρωτήθηκαν, εκτιμούσαν ότι είχαν κάψει πάνω από 800 θερμίδες. Αυτό είχε ως αποτέλεσμα να καταναλώνουν περισσότερες θερμίδες. Παρά όλα αυτά η άσκηση είναι ακόμα ζωτικής σημασίας για τη γενική υγεία και μπορεί να σας βοηθήσει να χάσετε βάρος. Απλώς δεν είναι τόσο αποτελεσματική στην καύση θερμίδων, όπως σκέφτονται μερικοί.\nΗ λήψη αρκετών πρωτεϊνών είναι εξαιρετικά σημαντική αν προσπαθείτε να χάσετε βάρος. Στην πραγματικότητα, η πρωτεΐνη έχει αποδειχθεί ότι βοηθά στην απώλεια βάρους με διάφορους τρόπους. Μπορεί να μειώσει την όρεξη, να αυξήσει το αίσθημα της πληρότητας, να μειώσει την πρόσληψη θερμίδων, να αυξήσει το μεταβολικό ρυθμό και να προστατεύσει τη μυϊκή μάζα κατά τη διάρκεια της απώλειας. Σε μια μελέτη διάρκειας 12 ημερών, οι άνθρωποι ακολούθησαν μια διατροφή που περιείχε 30% θερμίδων από πρωτεΐνες. Τα αποτελέσματα έδειξαν ότι οι άνθρωποι αυτοί κατέληξαν να καταναλώνουν κατά μέσο όρο 575 λιγότερες θερμίδες ημερησίως από ό, τι όταν έτρωγαν το 15% των θερμίδων από πρωτεΐνες. Μια ανασκόπηση έδειξε επίσης ότι οι δίαιτες υψηλότερης περιεκτικότητας σε πρωτεϊνες, μπορεί να ωφελήσουν τον έλεγχο της όρεξης και τη σύνθεση του σώματος. Για να βελτιστοποιήσετε την απώλεια βάρους, βεβαιωθείτε ότι κάθε γεύμα σας περιέχει κάποιο τρόφιμο υψηλής περιεκτικότητας σε πρωτεΐνες.\nΜια δίαιτα με χαμηλή περιεκτικότητα σε φυτικές ίνες μπορεί να θέτει σε κίνδυνο τις προσπάθειες απώλειας βάρους. Οι μελέτες δείχνουν ότι ένας τύπος διαλυτής ίνας γνωστές ως ιξώδεις ίνες βοηθά στη μείωση της όρεξης σχηματίζοντας ένα πήκτωμα που συγκρατεί το νερό. Αυτό το τζελ κινείται αργά μέσω του πεπτικού σας σωλήνα, καθιστώντας σας χορτάτους. Η έρευνα δείχνει ότι όλοι οι τύποι ινών ωφελούν την απώλεια βάρους. Ωστόσο, μια ανασκόπηση πολλών μελετών έδειξε ότι οι ιξώδεις ίνες μειώνουν την όρεξη και την πρόσληψη θερμίδων πολύ περισσότερο από άλλους τύπους. Όταν η συνολική πρόσληψη ινών είναι υψηλή, μερικές από τις θερμίδες από τα τρόφιμα στα μικτά γεύματα δεν απορροφώνται. Οι ερευνητές εκτιμούν ότι ο διπλασιασμός της ημερήσιας πρόσληψης ινών θα μπορούσε να οδηγήσει σε έως και 130 λιγότερες θερμίδες που απορροφώνται.\nΟι κετογόνες και χαμηλής περιεκτικότητας σε υδατάνθρακες δίαιτες μπορούν να είναι πολύ αποτελεσματικές για την απώλεια βάρους. Οι μελέτες δείχνουν ότι τείνουν να μειώνουν την όρεξη, γεγονός που συχνά οδηγεί σε αυτόματη μείωση της πρόσληψης θερμίδων. Πολλές δίαιτες χαμηλής περιεκτικότητας σε υδατάνθρακες επιτρέπουν απεριόριστες ποσότητες λίπους, υποθέτοντας ότι η καταστολή της όρεξης θα διατηρήσει τις θερμίδες αρκετά χαμηλές για απώλεια βάρους.\nΓια πολλά χρόνια, οι συνηθισμένες συμβουλές ήταν να τρώμε κάθε λίγες ώρες για να αποτρέψουμε την πείνα και για να επυταχύνουμε τον μεταβολισμό. Δυστυχώς, αυτό μπορεί να οδηγήσει σε υπερβολική κατανάλωση θερμίδων κατά τη διάρκεια της ημέρας. Μπορεί επίσης έτσι ποτέ να μην αισθάνεστε πραγματικά χορτάτοι. Σε μία μελέτη, τα επίπεδα σακχάρου στο αίμα και η πείνα μειώθηκαν, ενώ ο μεταβολικός ρυθμός και τα συναισθήματα της πληρότητας αυξήθηκαν στους άνδρες που κατανάλωσαν 3 γεύματα έναντι 14 μέσα σε ένα χρονικό διάστημα 36 ωρών. Ωστόσο, το να αφήσετε τον εαυτό σας πεινασμένο για πάρα πολύ ώρα είναι επίσης μια κακή ιδέα. Είναι καλύτερα να τρώτε ένα μικρό σνακ παρά να μένετε πεινασμένοι, κάτι που μπορεί να σας κάνει να παίρνετε κακές αποφάσεις για φαγητό.\n*Από τη Χριστίνα Αβραμίδη